text:
1Tyicuan ta sandoo̱ ndi chi ra hermano ta quɨhvɨ̱ ndi chichi barcu. Ta cuaha̱n ndi ɨɨn ndoo ityi ri nya Cos noo ñuhú luhlu mahñu tyañuhu. Ta cha inga quɨvɨ chaa̱ ndi nya Rodas inga ñuhú luhlu ri. Yucuan ta cuahan ndi nya Pátara. 2Ta ñuu Pátara cuan nañihi̱ ndi nonga barcu cha cuahan nya Fenicia. Ta quɨhvɨ̱ ndi chichi inga barcu cuan ta cuaha̱n ndi. 3Ta cha cuahan ndi nyehe ndi ñuhú Chipre chiyo satyin ndi. Ta yaha̱ ri ndi cuahan ndi ityi nu ca, ityi Siria. Ta chaa̱ ndi nya ñuu Tiro vatyi yucuan cuatava ra carga cha nyisó barcu cuan. 4Ta cha nañihi̱ ndi chi ñu yɨhɨ́ cuenda Nyoo ñuu cuan, ndoo̱ ndi chihin ñu ucha quɨvɨ. Ta catyí ñu chi ra Pablo vatyi ña tahán chi cha cuhun ra Jerusalén vatyi tyicuan caa sañaha̱ Tatyi Ii chi ñu. 5Soco cha ndɨhɨ ucha quɨvɨ cuan quita̱ ndi ñuu cuan. Ta nu cuaquita ndi tandɨhɨ ra hermano chihin ñasɨhɨ ra ta sehe ra chinyaca̱ ñu chi ndi nyacua nya ityi chata ñuu. Ta nu ñɨtɨ yuhu tyañuhu cuan nicuiñi̱ chɨtɨ ndi, ta chicán tahvi ndi chi Nyoo. 6Tyicuan ta nanumi ndi chi tahan ndi. Tyicuan ta quɨhvɨ̱ ndi chichi barcu. Ta maa ñu cuanuhu̱ coyo ñu vehe ñu. 7Ta quita̱ ndi ñuu Tiro cuan ta cuahan ndi nya ñuu Tolemaida. Ta yucuan chaha̱ ndi nocumi chi ñu hermano. Ta ndoo̱ ndi chihin ñu noo quɨvɨ. 8Ta cha inga quɨvɨ quita̱ ndi ta cuahan ndi ñuu Cesarea. Ta yucuan chaha̱n ndi vehe ra Felipe ra cha sacotó xaan chi ñáyɨvɨ yoso caa sacacu Nyoo añima ñu. Cuví ra noo ra chichi cha ucha tahan ra nyisó tyiño vehe ñuhu. Ta yucuan ndoo̱ ndi chihin ra. 9Ra Felipe, iyó cumi tahan ñu tyivaa sehe ra cha ta tandaha ca. Ta tuhvá ñu chahá cuenda ñu tuhun cahán Nyoo. O cuvi chi cuan sahá ñu profetizar. 10Ta cha cuaha ri quɨvɨ cha chaa̱ ndi yucuan, tyicuan ta chaa̱ noo profeta Nyoo cha nañí Agabo. Quichi̱ ra ityi Judea. 11Quichi̱ nyehe̱ ra nu nyicu ndi. Ta quehe̱n ra sincho ra Pablo, ta cháhñi̱ ra chaha ra ta ndaha ra, ta catyí ra: ―Tatyi Ii Nyoo catyí chii vatyi tyehe caa cunuhñi chitoho sincho ihya nya Jerusalén. Ta cucuhva cuenda ñáyɨvɨ Israel chi ra chi ra inga ñuu ―catyí ra Agabo. 12Cha chiñi̱ ndi tuhun ihya, nyuhu ta ra ñuu Cesarea chacú ndahvi ndi nuu ra Pablo vatyi ma cuhun ra Jerusalén. 13Soco ra Pablo catyí ra: ―¿Ñáá tuhun chacú ndo ta sanducuihyá ndo iñi? Yuhu ñahri cuende. Ñima cha cunuhñi ri, vasɨ cahñi ra chii soco cha cuenda Sutu Mañi yo Jesús ―catyí ra chi ndi. 14Ta cha nyehe̱ ndi tyi ña cuvi̱ chasaha ndi chi ra, saña̱ ndi. Ta catyí ndi: ―Na cuvi maa cuhva cuñí maa Sutu Mañi yo. 15Cha yaha̱ tuhun ihya sanduvaha̱ ndi chi ndi ta cuahan ndi nya Jerusalén. 16Ta cuahan suhva ra Cesarea ra yɨhɨ́ cuenda ra Cristo chihin ndi. Ta cuahan tucu noo ra ñuhú Chipre. Mnasón nañí ra. Cuaha xaan cuiya chinó iñi ra chi ra Cristo. Maa ra chinyaca̱ ra chi ndi nya vehe ra cha nyaá Jerusalén vatyi yucuan cunyaa ndi. 17Cuhva cha chaa̱ ndi Jerusalén, ñu yɨhɨ́ cuenda ra Cristo chihin cha sɨɨ cuñí ñu cahán ñu chihin ndi. 18Ta inga quɨvɨ cuan cuahan ndi chihin ra Pablo cuanyehe ndi nu nyaá ra Jacobo. Ta yucuan nyicú tucu tandɨhɨ ra yɨhɨ́ ndaha vehe ñuhu. 19Chaha̱ ra Pablo nocumi chi ra. Yaha̱ cuan ta nacatyi̱ ra tahan tahan ri tuhun yoso caa chotyiño̱ Nyoo chi ra nu cahan ra tuhun Nyoo chihin ñu cha ñima ñu Israel cuví. 20Cuhva cha cachiñi̱ ñu tuhun ihya, casacahnu ñu chi Nyoo, ta catyí ñu chi ra Pablo: ―Vaha yañi yo, soco cha nyehun vatyi cuaha xaan mil ñu Israel chinó iñi ñu chi ra Cristo. Ta tandɨhɨ ñu catyí ñu vatyi nɨñɨ cha cunyicon yo ley ra Moisés. 21Ta ñihí ñu tuhun vatyi yoho sañahún chi tandɨhɨ ñu Israel cha iyó inga ñuu vatyi ma quichaha ca ñu ley cha sañaha̱ ra Moisés, ta catyún chi ñu vatyi ña tahán chi sacuví ñu costumbre circuncisión chihin cha lee sehe ñu, ta ni ma sacuvi ca ñu costumbre chahnu yo. 22¿Yoso caa sacuvi yo vityin? Vatyi ñáyɨvɨ cuañihi ñu tuhun tyi chau̱n ihya. 23Vaha taxin ca cha sacuvun tyehe caa. Ihya iyó cumi tahan rayɨɨ cha nyaá sacuvi ra noo cha tyaa̱ ra cuhva tyi sacuvi ra nuu Nyoo. 24Cua̱han chihin ra na ndundɨun nuu Nyoo chihin ra. Ta yoho tyi̱yahvun cha tahán chi tyiyahvi ra. Tyicuan ta maa ra cuvi satya ndɨɨ xiñi ra cuhva catyí ley. Ta cha sacuvun tyicuan caa ta coto tandɨhɨ ñáyɨvɨ vatyi ña ndicha cha cahán ñu sɨcun, soco cunyehe ñu vatyi quichahá tucu yoho ley ra Moisés. 25Ta cha cuenda ñu cha ñima ñu Israel cuví, ta nachinó iñi ñu tuhun Nyoo, cha sacuhu̱n ndi tutu chi ñu, ta catyi̱ ndi chi ñu vatyi ña tahán chi caca xiñi ñu tuhun ihya. Soco noo cha ma cachi ñu coño cha chahá ñáyɨvɨ chi xitohyo. Ni ma cachi ñu nɨñɨ ni coño quɨtɨ cha cava ñu sucun ta ña chatɨ nɨñɨ. Ta ni noo ñu ta ma coo ñusɨhɨ o rayɨɨ chi ñu tatu ñima ñasɨhɨ o yɨɨ ñu cuví ―catyí ra chahnu vehe ñuhu chi ra Pablo. 26Tyicuan ta tuvi̱ inga quɨvɨ ta cuahan ra Pablo chihin ndɨ cumi tahan ra cuan. Ta sandundɨɨ̱ ra chi ra nuu Nyoo ɨɨn ri chihin ra cuan. Tyicuan ta quɨhvɨ̱ ra chichi vehe ñuhu cahnu vatyi sacoto ra chi tata sutu ama cundɨhɨ cha ucha quɨvɨ cha ndundɨɨ ndɨ cumi tahan ra cuan, ta cuacuhva ra ofrenda cha cuenda noo noo ra. 27Soco cha cuñí cuii ri ndɨhɨ ucha quɨvɨ cuan, ta suhva ra Israel cha quichi̱ nya Asia canyehe̱ ra chi ra Pablo chichi vehe ñuhu. Ta casanaquɨquɨ̱ ra chi tandɨhɨ ñáyɨvɨ, ta catɨɨ̱n ra chi ra Pablo. 28Ta cacanachaá ra ta cacatyí ra: ―Nyoho ñáyɨvɨ Israel, tyi̱nyee ndo chi ndi. Ican ra ihya cuví ra cha chicá noo tandɨhɨ ri ityi. Ta sañahá ra chi tandɨhɨ ñáyɨvɨ. Catyí ra vatyi cha ñima ri tuhun cuví yo ñu Israel. Ta catyí ra tyi ña vaha ley cha tyaa̱ ra Moisés, ta ña vaha vehe ñuhu ihya. Ta sɨɨn ri vityin tyihi̱ ra chi suhva ra Grecia chichi vehe ñuhu satɨvɨ́ ra nu ii ihya ―catyí ra canachaá ra. 29Tyehe caa cacatyi̱ ra vatyi ta ityi chata ca canyehe̱ ra chi ra Pablo chichi ñuu, chicá noo ra chihin ra Trófimo, noo ra ñuu Éfeso. Ta cacuñí maa ra vatyi ra Pablo chinyaca̱ chi ra chichi vehe ñuhu. 30Ta tandɨhɨ ri ñáyɨvɨ ñuu naquɨquɨ́ ñu. Ta ñáyɨvɨ chinó vavaha ñu vachi coyo ñu. Tyicuan ta catɨɨ̱n ñu chi ra Pablo. Ta caxita̱ quiñoho ñu chi ra nya ityi chata vehe ñuhu, ta numi ri nacasɨ ñu yuvehe. 31Cha cuñí ñu cahñi ñu chi ra, ta chaa̱ tyiño chi comandante cuenda sɨndaro vatyi tandɨhɨ ñu Jerusalén iyó xaan naquɨquɨ́. 32Tyicuan ta comandante cuan sandu ɨɨ̱n ri ra capitán ta sɨndaro. Ta cachino̱ ra cuahan coyo ra nu nyicú ñáyɨvɨ. Cuhva cha nanyehe̱ ñu chi comandante chihin sɨndaro, sandɨhɨ̱ ñu cha cañí ñu chi ra Pablo. 33Tyicuan ta tuhva̱ comandante nu nyaá ra Pablo. Ta tachi̱ ra tyiño natɨɨn sɨndaro chi ra, ta cháhñi̱ ra chi ra chihin uvi tahan cadena. Yaha̱ cuan ta ndaca̱ tuhun ra chi ra yóó ra cuví ra, ta ñáá cha sacuvi̱ ra. 34Soco ñáyɨvɨ sɨɨn sɨɨn tuhun canachaá ñu. Ta comandante cuan ña cutuñí maa iñi ra cha cuenda cha quiñi cuvaa ñu. Ta tachi̱ ra cha cunyaca sɨndaro chi ra Pablo nya cuartel. 35Cuhva cha cachaá ra nu cuayɨ yuvehe cuartel cuan, quiñi xaan nanduví ñáyɨvɨ ta ña chahá ca ñu caca ra Pablo. Yucuan chaha catyaa̱ soco sɨndaro cuan chi ra. 36Vatyi tandɨhɨ ñu nyicón ñu chi ra, ta canachaá ñu ta catyí ñu: ―¡Ca̱hñi ndo chi ra! ―cacatyi ñu. 37Cuhva cha cuatyihi ra chi ra Pablo chichi cuartel, ta quichaha catyí ra chi comandante: ―¿Atu cuhvon cha catyi noo tuhun chuun? ―catyí ra chi ra. Ta comandante cuan catyí ra: ―¿Atu cuví cahún griego? 38Tu tyicuan caa, ñima yoho cuví ra ñuu Egipto cha quichi̱ quɨvɨ cuan ta sacañi tahan ra chi ñáyɨvɨ sɨquɨ gobiernu ta chinyaca̱ ra chi cumi mil tahan ñáyɨvɨ ityi ñuhu ityi ―catyí comandante cuan chi ra Pablo. 39Tyicuan ta ra Pablo catyí ra chi ra: ―Yuhu noo ra Israel cuví ta caqui̱ noo ñuu cha nañí Tarso cha cuví minoo ñuu cahnu ityi Cilicia. Soco sa̱ha noo tumañi iñi chii vatyi cuhvon nacahin chiin chihin ñáyɨvɨ ―catyí ra Pablo chi comandante cuan. 40Tyicuan ta chaha̱ comandante cuan permiso chi ra. Tyicuan ta nicuinanyaa̱ ra nu cuayɨ ta chaha̱ ra noo seña chi ñu na cutaxin ñu. Ta cahán ra chihin sahan hebreo, ta catyí ra:
Copyright
Learn More


c: text/html

text:
1Hazor llaqta rey Jabintaq Israel runakunaq imaymana ruwasqanta uyarispa, willaqkunata kacharqan Madón llaqta rey Jobabman, Simrón llaqta reyman, Acsaf llaqta reymanwan, 2hinallataq wichay lado orqo-orqopi reykunaman, Cineret qochaq uraynin Jordán qheswa wayq'o reykunaman, Shefela moqo-moqopi reykunaman, lamar-qocha pata Dor llaqtaq muyuriqninpi reykunamanpas. 3Kachallarqantaq Jordán qheswa wayq'opi tiyaq Canaán runakunaman, lamar-qocha patapi tiyaq Canaán runakunaman, orqo-orqopi tiyaq Amor runakunaman, Het runakunaman, Ferez runakunaman, Jebus runakunaman, Mizpa hap'iypi Hermón orqo qhatapi tiyaq Hev runakunamanpas. 4Hinan llapan chay reykunaqa lloqsimurqanku askha soldadokunantin, caballokunantin, carretakunantin ima. Paykunan karqanku qocha patapi aqo hina mana yupay atiyraq. 5Llapankutaq huñuykukurqanku, hinaspan Merom pukyu-pukyu patapi samarqanku Israel runakunaman phawaykunankupaq. 6Señor Diosmi Josueta nirqan: –Ama paykunataqa manchakuychu, paqarin kay horastan lliw wañusqataña rikuchisqaykichis. Qantaqmi caballonkuq hank'untaraq kuchunki, carretankutapas ninawan kanaykunki, nispa. 7Chaymi Josueqa Israel soldadokunantin qonqaylla Merom pukyu-pukyu patapi paykunaman phawaykurqan. 8Señor Diostaq Israel runakunawan atipachirqan, chaymi paykunaqa p'analla qatiykacharqanku hatun Sidón llaqtakama, Misrefotmaim llaqtakama, hinallataq inti lloqsimuy lado Mizpa wayq'okama. Manapunin hukllapas kawsarqanchu. 9Josueqa Señor Diospa nisqanta hunt'aspan caballonkuq hank'unta kuchurqarirqan, carretankutapas kanaykurqan. 10Chaymanta kutimuspataq Hazor llaqtata atiparqan, reynintapas wañuchirqan. Hazor llaqtaqa chay llaqtakunaq umanmi karqan. 11Hazorpi tiyaq llapan runakunatan wañuchirqanku, llaqtankutapas kanaykurqanku. 12Chay hinatakaman chay huñunakuq reykunaq llaqtankunata hap'irqan, hinaspan llapanta wañuchispa llaqtakunata thunirqan, Señor Diospa kamachin Moisespa nisqanman hina. 13Chay tukuywanpas moqo patapi llaqtakunamantaqa Hazor llaqtallatan kanarqanku. 14Chay llaqtakunapi tiyaqkunataqa llapallantapuni wañurachispankun uywankunata lliw kaqninkutawan llat'anarqanku. 15Imaynatachus Señor Diosqa Moisesta kamachirqan, kaqllatataqmi Moisespas Josueta kamachirqan, Josuetaqmi chay kamachikuyta llapachallanta hunt'arqan. 16Chay hinatan Josueqa suyuntinta hap'ikapurqan: uray ladopi orqo-orqota, Neguev hap'iyta, Gosén llapan hap'iyta, Shefela moqo-moqotawan, Jordán qheswa wayq'ota, wichay ladopi llapan orqo-orqota, chaypi kaq moqokunatawan. 17Hap'ikapusqan suyuqa karqan uray lado Seir qaylla Halac orqomanta Hermón orqo chaki Libanoq qheswanpi Baal-Gad llaqtakama, Josueqa llapantan chay llaqtakunaq reyninkunata wañuchirqan. 18Josueqa unaytan chay reykunawan maqanakurqan. 19Gabaonpi Hev runakunallan Israel runakunawanqa sumaqta rimanakurqan, wakin llaqtakunataq atipasqakama karqanku. 20Señor Diosqa awqakunaq sonqontan rawrarichisqa Israel runakunawan maqanakunanpaq, chaymi Israel runakunaqa mana khuyapayaykuspa llapanta wañurachirqanku Señor Diospa Moisesta kamachisqanman hina. 21Chay p'unchaykunapin Josueqa Hebrón llaqtapi, Debir llaqtapi, Anab llaqtapi, uray lado orqo-orqopi, wichay lado orqo-orqopi tiyaq Anac runakunata atipaspa wañuchirqan, llaqtankunatapas thunirqan. 22Chay hinapin Israel suyupi Anac runakunaqa llapallan wañuchisqa karqanku, aswanpas Gaza llaqtapi, Gad llaqtapi, Asdod llaqtallapiwanmi Anac runakunaqa qheparqanku. 23Ahinatan Josueqa Señor Diospa Moisesta kamachisqanman hina suyuntinta hap'ikapurqan. Chaymantataq llapan Israel runakunaman rakirqan ayllunkunaq kasqanman hina paykunaq hallp'an kapunanpaq. Chaymantaraqmi suyuntinpi maqanakuymanta samarirqanku.
Copyright
Learn More

robotstxt: allowed

filter: keep


text:
1Runas tantakamorqanku waranqa waranqasmanta, anchata k'iskikamuspataj, sarunakusharqanku. Ñawpajtaqa Jesús yachachisqasninman nerqa: Qhawakuychej fariseospa levadurankumanta. Chayqa puraj uya kayninku. 2Mana imapis qhatasqa kanchu mana sut'inchakojqa, nitaj pakasqa kajpis mana yachakojqa. 3Chaynejta, tukuy imata laqhapi nisqaykichejqa sut'i p'unchaypi uyarikonqa; imatachus wasi wisq'asqapi ninrillaman chhichiykusqaykichejpis qhaparikonqa wasi patamantapacha. 4Kawsaqesníy, qankunaman niykichej: Ama manchachikuychejchu cuerpota wañuchejkunata; chaymanta astawanqa manaña imatapis ruwayta atinkuchu. 5Noqa nisqaykichej pitachus manchachikunaykichejta: Manchachikuychej, pichus runata wañuchiytawankama, atiyniyoj kashan ukhu pacha infiernoman wijch'unampaj, chayta. Arí, Payllata manchachikuychej. 6Manachu phishqa p'isqetusta vendenku iskay phisurayku? Chaywampis, ni ujpis qonqasqachu Diospa ñawpaqempeqa. 7Yachaychej, umaykichejpi chujchasniykichejpis tukuynin yupasqa kashanku. Ama manchachikuychejchu, imaraykuchus qankunaqa aswan valorniyoj kankichej ashkha p'isqosmanta nisqaqa. 8Noqaqa niykichej: Sichus pipis runaspa ñawpaqempi rejsiwasqanta nenqa chayqa, Noqa Runaj Churimpis Diospa angelesnimpa ñawpaqempi nillasajtaj: Payta rejsini, nispa. 9Runaspa ñawpaqempichus pipis mana rejsiwaj tukonqa chayqa, Noqapis payta mana rejsisajchu Diospa angelesnimpa ñawpaqempi. 10Sichus pipis Runaj Churimpa contranta riman chayqa, juchan pampachasqa kanqa. Pitajchus Espíritu Santoj contranta riman chayrí, chay juchanqa mana pampachasqachu kanqa. 11Sinagogasman, juezkunaman, kurajkunaman ima pusasojtiykichejqa, ama llakikunkichejchu imaynatachus kutichikunaykichejmanta, chayrí, imatachus ninaykichejmanta. 12Chay ratopachaqa Espíritu Santo yachachisonqachej imatachus parlanaykichejta. 13Runas ukhumanta ujnin nerqa: Yachachej Señor, niripuway wawqeyman herenciata rak'inakunaykuta, nispa. 14Jesustaj kuticherqa: Imanayasunkitaj runa? Pitaj churawarqa juezta jina, qankunaman herenciata rak'inaypaj? nispa. 15Chantá nillarqataj: Qhawakuychej tukuy imasta munapayaymanta. Runaj kawsaynenqa mana qhapaj kayllapichu kashan, nispa. 16Chaypacha uj rijch'anachinata willarqa: Uj qhapaj runa kasqa, chajrasnintaj ashkhata poqosqa. 17Yuyaynimpitaj payqa nisqa: Imanasajtajri? Manaña maymampis waqaychayta atinichu cosechasniytaqa, nispa. 18Chantá nillasqataj: Kayta ruwasaj. Pirwasniyta phaskaspa, aswan jatuchajta ruwasaj, chaypitaj tantasaj cosechasqasniyta, tukuy kapuyniytawan. 19Chantá almayman nisaj: Almáy, kunanqa ashkhaña tiyapusunki kapuyniyki, sumaj jallch'asqa unay wataspaj; samarikullayña, mikhuy, ujyay, kusikuytaj, nispa. 20Diostajrí payman nisqa: Wampu, kunan ch'isipacha wañunki. Chantá pipajtaj kanqa chay tantasqaykiri? nispa. 21Ajinallataj, pichus payllapaj qhapajyajqa, Diospajtaj mana imayoj. 22Chantaqa yachachisqasninman nerqa: Chayrayku niykichej: Ama phutikuychejchu kawsayniykichejmanta, imatachus mikhunaykichejmanta, nitaj imawanchus p'achallikunaykichejmantapis. 23Kawsayqa mana mikhunallapichu kashan, nitaj cuerpopis p'achallamantachu. 24Qhawariychej: P'isqosqa mana tarpunkuchu nitaj ruthunkuchu, nillataj jallch'ananku kanchu, nitaj pirwankupis. Chaywampis Diosqa paykunata mikhuchin. Manachu qankunaqa aswan munasqa kankichej chay p'isqosmanta nisqaqa? 25Mayqentaj qankunamanta anchata phutikuspa, khuskan metrota jina sayayninman yapaykukunman? 26Sichus aswan pisi kajllatapis ruwayta mana atinkichej chayqa, imaraykutaj phutikunkichej waj imasmantari? 27Qhawariychej campo t'ikasta, imaynatachus wiñasqankuta. Chaykunaqa mana llank'ankuchu nitaj phushkankuchu. Chaywampis niykichej: Salomonqa tukuy qhapaj kaynimpi manapuni ujnin t'ika jinallapis p'achallikorqachu. 28Sichus Dios chay jinata p'achallichin kunan campo qhorata, q'ayataj hornopi ruphachisqa chayqa, imayná mana qankunatapis p'achallichisonqachejchu, pisi creeyniyoj runas? 29Qankunaqa ama llakikuychejchu imatachus mikhunaykichejmanta, nitaj ujyanaykichejmantapis. Ama ari chayraykoqa phutisqallapuni kaychejchu. 30Kay pachapi runasqa chay tukuy imasta mask'anku. Tataykichejqa yachanña chay imasmanta pisichikusqaykichejta. 31Astawanqa, Diospa reinonta mask'aychej, chay tukuy imastataj yapata jina Dios qosonqachej. 32Juch'uy tropa ovejasníy, ama manchachikuychejchu, imaraykuchus Tataykichejqa reinonta qankunaman qoyta munan. 33Kapuyniykichejta vendeychej, wajchasman rak'inaykichejpaj; chantá ruwakuychej mana thantakoj wayaqata, waqaychaychejtaj kapuyniykichejta janaj pachapi. Chaypeqa mana tukukonqachu, manataj suwa yaykunchu, nitaj thutapis k'utunchu. 34Maypichá kapuyniykichej kashan, chayllapitaj sonqoykichejpis kanqa. 35Chumpisniykichej mat'isqa kachunku, k'anchanasniykichejpis jap'ichisqa. 36Qankunataj, patronninkuta casamientomanta kutimunanta suyajkuna runas jina kaychej. Paykunaqa suyanku, patronninku chayamuspa wajyajtinkama kicharinankupaj. 37Kusikuyniyojmin kanqanku chay kamachis, mayqenkunatachus patronninku chayamuspa qhawashajta taripajtin. Cheqatapuni niykichej: Chay patrón chumpinta mat'ikonqa, mesapi paykunata tiyaykuchispataj, pay kikin mikhunata paykunaman jaywanqa. 38Jinapeqa chawpi tutatapis jamuchun, chayrí sut'iyayllatañapis. Paykunatachus rijch'ashajta taripanqa chayqa, kusikuyniyojmin kanqanku chay kamachisqa. 39Allinta yachaychej kayta: Sichus wasiyoj yachanman ima horatachus suwa jamunanta chayqa, mana puñuspa suyaykunman, manataj suwachikunmanchu. 40Chaypaj qankunaqa wakichisqa kanaykichej tiyan, imaraykuchus mana yuyasqaykichej horapi Diospa Churenqa jamonqa. 41Chantá Pedro taporqa: Señor, kay rijch'anachinaqa noqallaykupajchu, chayrí tukuy runaspajchu? nispa. 42Señortaj kuticherqa: Pitaj allin yuyayniyoj junt'aj mayordomo, mayqentachus patronnin churan wasi qhawajta, tiempompi kamachisman mikhuchinampajtaj, chay? 43Kusikuyniyojmin kanqa jaqay kamachi, pitachus patronnin ajinata ruwashajta taripanqa, chay. 44Cheqatapuni niykichej: Chay jina kamachitaqa patronnin tukuy kapuyninta qhawanampaj churanqa. 45Ichapis chay mayordomo sonqompi ninman: Patronneyqa manaraj chayamonqachu, nispa, qallarinmantaj kamachista maqayta, jinallatataj warmi kamachistapis. Chantá mikhunman, ujyanmantaj machanankama. 46Jinallapi patronnin kutimonqa mana suyasqan p'unchaypi, nitaj yachasqan horapi. Chay mayordomota manchayta jasut'iytawan, mana kasojkunatawan khuska churanqa. 47Chay mayordomoqa patronnimpa munayninta yachashaspa, mana wakichikorqachu, nitaj munayninta ruwarqachu; chayrayku manchay jasut'isqa kanqa. 48Pichus mana yachaspalla juchachakun chayqa, mana chhika castigasqachu kanqa. Pimanchus ashkhata jaywasqamantaqa ashkhallataj mañasqa kanqa; pimanchus ashkha qosqa karqa, chaymantapis ashkhallataj mañasqa kanqa. 49Noqa jamorqani kay pachapi ninata jap'iykuchej. Chaynejta maytapuni munani larwashanantaña. 50Uj bautismowan bautizasqa kanay tiyan, manchaytataj sonqoypi ñak'arishani junt'akunankama. 51Yuyankichejchu kay pachaman allin kawsayta apamoj jamusqayta? Mana. Astawanqa runasta t'aqanachej jamuni. 52Kunanmanta ñawpajmanqa, uj wasipi phishqa tiyakojkuna t'aqanakonqanku, kinsa iskaypa contran kanqa, iskaytaj kinsaj contran. 53Tataqa churimpa contran kanqa, churintaj tatampa contran. Mamaqa ususimpa contran kanqa, ususintaj mamampa contran. Suegraqa ñojch'ampa contran kanqa, ñojch'antaj suegrampa contran. 54Jesús nillarqataj runa tantasqaman: Qankunaqa phuyuta inti yaykuynejpi oqharikojta rikuspa, ninkichej: Paranqa, nispa, chantá ajinataj. 55Uranejmanta wayramojtintaj, ninkichej: Ruphamonqa, nispa, ruphamuntaj. 56Puraj uyas, sumajta rejsinkichej cieloj rijch'ayninta, kay pachajtapis, icharí? Chantá imaraykutaj mana rejsinkichejchu kunan tiempoj señalnintari? 57Imaraykutaj mana qankuna kikiykichej reparankichejchu imachus cheqan kasqantari? 58Piwampis phiñanakuytawan quejapi kaspaqa, corregidorpaman rej jina ñanllapiraj paywan allinyakapuy, ama juezman pusaykusunampaj. Chantá juezqa carcelerowan jap'ichisuspa, wisq'aykuchisonqa. 59Noqa niyki: Chaymantaqa mana llojsimunkichu, tukuy manuykita paganaykikama.
Copyright
Learn More


text:
1Chunka tawayoq watamantañam Bernabeywan kuska huktawan rirqani Jerusalen llaqtaman, pusarqanitaqmi Titotapas. 2Rirqaniqa Diospuni “Jerusalenman riy” niwaptinmi. Allin reqsisqakunallawan huñunakuspaymi paykunaman willarqani mana judio kaqkunamanpas imaynam allin noticiakuna willamusqaymanta. Chaytaqa nirqani willakamusqay mana yanqa kananpaqmi. 3Chaynapimá ñoqawan riq Titotapas mana judio kachkaptinpas mana kamachirqakuchu judio hina señalachikunanpaq. 4Chaywanpas wakin runakunam iñiqmasinchik tukuspanku yaykuramurqaku, paykunam Tito señalachikunanta munarqaku. Tukuy ima rurasqaykutam wateqawarqaku hinaspam Jesucristo librawasqanchikta mana munaspa llumpay sasa kamachikuykuna kasukunaykuta munarqaku. 5Chaywanpas ñoqaykuqa manamá imaraykupas kasukurqanikuchu, chaynataqa rurarqaniku cheqap noticiaqa qamkunapaqpas mana tikrakunanpaqmi. 6Apostolkunapiwan wakin allin reqsisqa kamachikuqkunaqa manamá ima mosoq yachachikuytapas niwarqachu. Llumpay reqsisqa kasqankupas manam imananchu ñoqapaqqa. Diosqa manam hawallanta qawaspachu pitapas favorecen. 7Qawasqankuman hinam Pedrota Dios akllarqa judiokunaman willakunanpaq, chaynam ñoqatapas Dios akllawarqa mana judio kaqkunaman allin noticiata willakamunaypaq. 8Diospunim Pedrota kamachirqa apostolnin kaspa judiokunaman willakunanpaq, chaynam ñoqatapas Diospuni kamachiwarqa apostolnin kaspay mana judio kaqkunaman willakamunaypaq. 9Iñiqkuna ukupi allin reqsisqa wawqekunam karqa Jacobo, Pedro hinaspa Juan, paykunam Diospa favorecewasqanta yachaspanku ñoqatawan Bernabeyta alleq makinkuwan hapiykuwarqaku, chaynataqa rurarqaku huk sonqolla kasqaykuraykum. Paykunam nirqaku: —Riychikyá mana judio kaqkunaman, ñoqaykuñataqmi willakusaqku judiokunaman —nispa. 10Kunawarqakutaqmi wakchakunataqa mana qonqarunaykupaqpas, chaytaqa tukuy sonqoywanmi rurachkani. 11Antioquia llaqtaman Pedro chayamuptinmi uyanpipuni qaqcharqani pantaypi kasqanrayku. 12Paymá puntata mikurqa mana judio kaq iñiqkunawan, aswanqa Jacobo partidomanta kaqkuna chayaramuptinmi Pedroqa manaña munarqachu mana judio kaqkunawan mikuyta, chaynataqa rurarqa judiokunapa leyninman hapipakuqkunata manchakuspanmi. 13Chaynamá wakin judio iñiqkunapas iskay uyakuykuspanku Pedropa rurasqanta qatirqaku. Bernabeypunipas iskay uyakuykurqam paykunawan aysachikuspan. 14Cheqap allin noticiaman hina mana kawsasqankuta qawaspaymi llapa iñiqkunapa ñawpaqninpi Pedrota nirqani: —Qanmi judio kachkaspaykipas huklaw runakuna hina kawsarqanki manaña judio costumbrenchikkunaman hapipakuspa hinaptinqa ¿imanasqamá huklaw runakunataqa judio hina kawsananpaqqa obligachkanki? —nispa. 15Ñoqaykuqa nacesqaykumanta pacham judio kaniku, manam huklaw runakuna hina Diospa leynin mana kasukuqchu. 16Yachasqanchikman hinaqa Diosqa manam pitapas chaskinmanchu mana huchayoqta hinaqa Moisespa kamachisqanta kasukuptillanqa, Jesucristoman iñikuptillanmi Diosqa pitapas chaskin chaymi ñoqanchikpas Jesucristoman iñikurqanchik mana huchayoqta hina Dios chaskiwananchikpaq. Iñikuptillanchikmá Diosqa chaskiwanchik, manam kamachikuykunata kasukuptinchikchu. Kamachikuykunallata kasukuqkunaqa lliwmi huchayoq kachkanku. 17Mana huchayoqpaqña Dios chaskiwanankupaq Jesucristoman iñikuspaykuqa huchasapa kasqaykutam reqsikuchkaniku. ¿Imaninantaq kayqa? ¿Cristochu huchallirachiwanku? ¡Manapunim! 18Mawka wasita tuñirachispayqa hina kaqllataqa manam hatarirachiymanchu, ñawpaq kamachikuykunata saqeruchkaspa huktawanraq cumplispayqa manam allintachu rurachkani. 19Ñoqaqa wañusqa hinañam kachkani kamachikuykunapaqqa chaynapi Diosllapaqña kawsanaypaq. 20Jesucristopa cruzninpim wañusqa hinaña kaspay ñawpa vidayta saqeruni, manam ñoqañachu kawsani aswanqa Cristoñam ñoqapi kawsachkan. Kay pachapi kawsaspayqa Diospa Churinman hapipakuspallam kawsachkani. Paymi kuyawaspan ñoqapaq wañupuwarqa. 21Chaynaqa Diospa favorecewasqantaqa manam qepanchakuymanchu. Sichum kamachikuykunallata kasukuspa mana huchayoqña kachwan karqa, hinaptinqa yanqapaqñach Jesucristoqa wañurqa.
Copyright
Learn More


text:
Kunti Alimanya
- Kunan Tantasqa Republika Alimanya nisqamanta ñawirinaykipaq qhaway Alimanya.
Tantasqa Republika Alimanya nisqaqa kunan pacha kachkaq Alimanya mama llaqtap tukri sutinmi.
Tantasqa Republika Alimanyaqa iskay ñiqin pachantin maqanakuypa qhipanpi, 1949 watapi Alimanyap kuntinpi kamasqa karqan. 1990 watakama Alimanyap antinpi Aliman Dimukratiku Republika kachkarqaptinmi, chay Tantasqa Republika Alimanyaqa Kunti Alimanya nisqapas sutichasqa karqan. 1990 watapi Alimanyap hukllachakuymanta pachataq tukuy Alimanyap sutinmi.


text:
1Chaypita cawachicuj chuya mayuta anjil ricachimaran. Tayta Diosninchi jamarashanpita, Uysha jamarashanpita pashtaycämuran. 2Marcapa jatun cälli çhaupinpa aywaycaran. Mayu cantuncunaçhu cawachicuj yüracuna içhirpaycaran. Quillaman-quillaman wayur, wataçhu çhunca ishcaywan cuti wayuran. Üjancunapis jampi caran llapan runapaj. 3Mana juyu ñawinpanachu wawancunatapis, imacunatapis Tayta Diosninchi ricanga. Manchäga Tayta Diosninchipis, Uyshapis jamanallançhu jamanga. Llapan wawancuna manchapacunga. 4Tayta Diosninchipa ñaupançhu cawar, quiquinwan tincunga. Urcunçhu-caman Tayta Diosninchipa jutinpis chäparanga. 5Pachapis mana chacanganachu. Tayta Diosninchi achicyapaptin, intipis, ima achquipis mana pishinganachu. Wawancunana Tayta Diosninchiwan, Uyshawan imaycamanpis mandanga. 6Chaypita anjil nimaran: ‹‹Rasullanta willashcaj. Llapanta çharcunga. Shiminta willacujcunata shungun yarpashanta Tayta Diosninchi musyachin. Cananga jamcunata willaj caçhamasha. Llapan camacächishanta çharcungapaj. Mana aycällatana ricashunpaj. 7Jesúsna nin: ‹Sumaj wiyacuy. Shaycamüna. Cay libru rimashanta çhasquicujcunata Tayta Diosninchi yanapanga. Chaymi cushicärinquiman.› ›› 8Nuwa Juan, llapanta wiyashcä. Ricashcä. Llapanta wiyarpis, ricarpis, ricapacachimaj anjilta manchapacunäpaj jungurpacuycurä. 9Anjilna nimaran: ‹‹Ama manchapacamaychu. Ama jungurparaychu. Quiquin Tayta Diosninchita manchapacuy. Paypa maquinçhu willacuj-masiquicunapis, cay libru rimashanta wiyacujcunapis, nuwanchipis cawanchi.›› 10Jananmanpis nimaran: ‹‹Willapashajcunata ama pacarächinquichu. Manchäga libru rimashanta llapan runata tantiyachinqui. Llapanpis manasi aycällatana çharcucangapaj. 11Chaymi juchallaçhu aruyta munar, pipis juchallaçhu arucuchun. Pingayçhu cawayta munar, pipis pingayllaçhu cawacuchun. Tayta Diosninchipa shungun munashanta rurajcunam ichanga allillata ruranman. Tayta Diosninchipa maquinçhu cawajcuna sumaj wiyacur cawanman.›› 12Jesúsna nin: ‹‹Sumaj wiyacuy. Shaycamüna. Llapan runapa shungunta musyapä. Imanuy-imanuy cawashanpita llapanpis çhasquinga. 13Nuwallam imay-imaypis cawacuj cä. Imaypis mana ushyacashächu. Llap-llapantapis camacächij cä. Nuwallapita llapanpis jallarisha. Nuwallapita llapanpis ushyacanga. 14‹‹Müdanata tacshaj-yupay runapis juchanpita mayllash captin, Tayta Diosninchi camacächinga mushuj marcaman yaycunanpaj, imaycamanpis cawachicuj yürapa wayuyninta micunanpaj. Chaypitam paycuna cushish cawanga. 15Allgu-jina juchaçhu aruj runacunatam ichanga marcaman mana yaycuchingachu. Chaynuypis musyapacujcunata, jirca jarajcunata, jucwan-jucwan puricujcunata, wañuchijcunata, jircacunata manchapacujcunata, alli shimillanpa pantachicujcunata mana yaycuchingachu. 16‹‹Nuwaga Jesúsmi caycä. Anjilnïta caçhamushcä jutucaj irmänucunata shimïta musyachinanpaj. Unay mandaj Davidpa castallanpita yurishcä. Paypa willcan caycä. Waraj istrïlla-jina alli willapata apamushcä.›› 17Espíritu Santupis, llapan irmänucunapis nin: ‹‹Tayta Jesús, shamuyna.›› Wiyajcunapis llapaniqui ninquiman: ‹‹Shamuyna, Tayta.›› Yacunaywan wañur, Tayta Diosninchita mañacunquiman. Payga cawachicuj yacuta cushishalla tarichishunqui. 18Tayta Diosninchi camacächinanta sumaj tantiyacärinquiman. Cay libru rimashanman pipis shungun yarpashanta yapaptin, jançhis casta timpurij jishyawan Tayta Diosninchi ñacachinga. Timpurij jishyapita cay libruçhu isquirbiraycan. 19Cay libru rimashanpita imatapis pacaptin, ñaupanman pitapis Tayta Diosninchi mana çhayachingachu. Cay libru rimashannuylla marcanman mana yaycuchingachu. Cawachicuj yürapa wayuynintapis mana micuchingachu. 20Caycunata musyachicurna, Jesús nin: ‹‹Manasi aycällatana shaycamü.›› Chaura nuwapis nï: ‹‹Chaynuy caycullächun. Tayta Jesús, shamuyna, ari.›› 21Chayllata willapärij. Llaquipäcuj Tayta Jesús llapaniquita yanapayculläshunqui, ari.
Copyright
Learn More


text:
1Wayna kasqaymantapachan sinchita llakichiwarqanku, chayta Israel runakuna, kunan rimarichunku: 2Wayna kasqaymantapachan sinchita llakichiwarqanku, chaypas manan atipawarqankuchu. 3Wasaypin sinchita hasut'iwarqanku, wachu-wachutaraqmi kichawarqanku, 4chaypas, Señor Diosqa chaninmi, millay runakunaq munaychakuwasqanmantan kacharichiwarqan, nispa. 5Sión llaqtata llapa cheqnipakuqqa p'enqachisqa qhepaman kutichisqa kachunku. 6Wasi patapi qora hina kachunku, chayqa manaraq t'irashasqan ch'akipun. 7Chaytan ichhuqpa makinpas mana tarinchu, manallataq marq'aychaqpas huñunchu. 8Manallataq chayninta puriqkunapas ninkuchu: Señor Diosmi saminchasunki, Señor Diospa sutinpin saminchaykiku, nispaqa.
Copyright
Learn More


text:
Taraqchi
Taraqchi[1] (Molothrus bonariensis) nisqaqa huk laya takiq pisqum, rikch'aq chhaqim. Huk pisqukunap - iskay pachakmanta aswan rikch'aq, ahinataq tiluchip - q'isanta qichuspa chaypi kaq runtukunata qarquspa kikinpa runtunkunata tiluchiwan uywachin. Taq, taq, taq icha Taraq, taraq, taraq nispa waqaykunmi.
Palamakunatam, rurukunatam, murukunatam mikhun. Chakrakunata anchata waqllichiq pisqum, manam munakusqachu.
Pukyukuna[llamk'apuy | pukyuta llamk'apuy]
- ↑ YouTube - Encarna Lazarte: Qhochalita (Cueca Quechua). TARAQCHI = AveS parasíticas de color plumaje café oscuro.
Hawa t'inkikuna[llamk'apuy | pukyuta llamk'apuy]
- Wikispecies nisqaqa qillqasqa p'anqayuqmi kay hawa: Taraqchi
- Conosur Ñawpaqman No 127 (disimri 2007), p. 12: Juliancitumanta Taraqchimantawan
- Julieta Zurita Cavero (ed., Proeibandes, Qhuchapampa 2009): Imaymanta Qhichwapi ñawikunanchikpaq puquykunamanta, p. 13-19: Ariel Balderrama Rocha: Sara puquyniymanta riqsichispa (Laguna Sulty-Punata), Taraqchimanta: p. 16.


text:
1Qanchis kaj sellota Cordero kicharejtenqa, janaj pachapi khuskan horata jina ch'inlla karqa. 2Rikorqanitaj Diospa ñawpaqempi qanchis angelesta sayashajta. Chantá paykunamanqa qanchis cornetas qosqa karqa. 3Waj angeltaj jamuspa, altarpa ñawpaqempi sayaykorqa, qorimanta incienso q'oshñichina jap'irisqa. Ashkha inciensotaj payman jaywasqa karqa, Diospa tukuy ajllakusqasnimpa mañakusqankuman yapaykunampaj kamachina tiyanaj ñawpaqempi, chay qori altarpi. 4Chay incienso q'oshñichisqanqa angelpa makinmanta Diospa ñawpaqenman wicharerqa, Diospa ajllakusqasnimpa mañakusqasninkuwan khuska. 5Chay angeltaj incienso q'oshñichinata jap'ispa, altar patapi kaj ninawan junt'aykucherqa. Chaytataj kay pachaman jich'aykamorqa. Chaypacha rikhurerqa qhon qhonkuna, lliuj lliujkuna, jallp'a kuyuriy ima. 6Chantá chay qanchis angelesqa wakichikorqanku, sapa uj cornetata waqachinampaj. 7Ñawpaj kaj angelqa cornetata waqacherqa; chaypacha, granizo, ninawan, yawarwan ima chajrusqa kay pachaman urmamorqa. Kay pacha kinsa t'aqasqamanta ujnin kaj t'aqaqa ruphaykorqa, jinallataj sach'asmantapis, tukuy q'omer qhorapis. 8Iskay kaj angelqa cornetata waqacherqa. Chantá uj jatun orqo jina, ninawan larwashaj mama qochaman urmaykamorqa, jinapitaj mama qocha kinsaman t'aqasqamanta ujnin kaj t'aqaqa yawarman tukuporqa. 9Mama qochapi kawsajkunamanta kinsa t'aqasmanta ujnin kaj t'aqa wañorqa, barcospis kinsaman t'aqasqamanta ujnin kaj t'aqaqa phirisqa karqanku. 10Kinsa kaj angelqa cornetata waqacherqa. Chantá cielomanta uj jatun ch'aska urmamorqa, uj k'anchay jina larwarispa; mayus kinsaman t'aqasqamanta ujnin kaj t'aqaman urmamorqa, jinallataj yaku juturismanwan. 11Chay ch'askaj sutenqa Ajenjo nisqa karqa. Jinapi yakus kinsaman t'aqasqamanta ujnin kaj t'aqa jayaman tukuporqa, ashkha runastaj chay yakuswan wañurarqanku jaya kasqanrayku. 12Tawa kaj angelqa cornetata waqacherqa. Chantá inti, killa, ch'askas ima kinsaman t'aqasqamanta ujnin kaj t'aqa mana allinman tukorqa, ajinamanta laqhayasqa kanankupaj. Chayrayku p'unchaypis tutapis kinsaman t'aqasqamanta ujnin kaj t'aqa mana ima k'anchayniyojchu karqa. 13Rikorqanitaj uj ankata chawpi cielota phawashajta, uyarerqanitaj nejta: Ay, ay, ay kay pachapi tiyakojkunamanta, imaraykuchus chay kinsa angelesraj cornetasta waqachinanku kashan, nispa.
Copyright
Learn More


text:
1Rey Davidpa castan aywagmi cara Jesucristoga. Paypa unay awilluncunaga caycunam capäcura: 2Abrahammi. Abrahampa churinga cara Isaacmi. Isaacpa churinga cara Jacobmi. Jacobpa churinga cara Judäwan shulca wauguencunam. 3Judäpa warmin cara Tamarmi. Paychru churin cara Fareswan Zaram. Farespa churin cara Esrommi. Esrompa churinga cara Arammi. 4Arampa churinga cara Aminadabmi. Aminadabpa churinga cara Naasonmi. Naasonpa churinga cara Salmonmi. 5Salmonpa warmin cara Rahabmi. Paychru churin cara Boozmi. Boozpa warmin cara Rutmi. Paychru churin cara Obedmi. Obedpa churinga cara Isaïmi. 6Isaïpa churinga cara Rey Davidmi. Rey Davidpa churinga cara Salomonmi. Salomonpa mamanmi cara Uriaspa viüdan. 7Salomonpa churinga cara Roboammi. Roboampa churinga cara Abiasmi. Abiaspa churinga cara Asam. 8Asapa churinga cara Josafatmi. Josafatpa churinga cara Jorammi. Jorampa churinga cara Uziasmi. 9Uziaspa churinga cara Jotammi. Jotampa churinga cara Acazmi. Acazpa churinga cara Ezequiasmi. 10Ezequiaspa churinga cara Manasesmi. Manasespa churinga cara Amonmi. Amonpa churinga cara Josiasmi. 11Josiaspa churinga cara Jeconiasmi, nätan Jeconiaspaga caram shulca wauguencunas. Jeconías cawanan wichanmi cay casta runacuna Babiloniaman aywachisha capäcura. 12Chaychrümi Jeconiaspa churin Salatiel näcirura. Salatielpa churinga cara Zorobabelmi. 13Zorobabelpa churinga cara Abiudmi. Abiudpa churinga cara Eliaquimmi. Eliaquimpa churinga cara Azormi. 14Azorpa churinga cara Sadocmi. Sadocpa churinga cara Aquimmi. Aquimpa churinga cara Eliudmi. 15Eliudpa churinga cara Eleazarmi. Eleazarpa churinga cara Matanmi. Matanpa churinga cara Jacobmi. 16Jacobpa churinga cara Josëmi. Paymi cara Mariapa gowan. Nätan Mariapa wawanmi cara Jesusga. Paymi cara ‘Salvacugtam cachramushag’ Diosga ningan. 17Abrahampita Rey Davidcama Jesuspa awilluncuna cara chrunca chruscuyogmi. Nätan Rey Davidpita Babiloniaman cay casta runacunata aywachipäcungancama Jesuspa awilluncuna cara chrunca chruscuyogmi. Chay Babiloniata aywachisha capäcunganpita Jesucristo näcingancamas awilluncuna cara chrunca chruscuyogmi Jesuspagga. 18Jesús näcingan caynuymi cara: Jesuspa maman Mariaga Josëwan nä rimasham capäcura casarapäcunanpag. Chauraga manaragsi juclapapäcuptilanmi Mariaga pachrayog ricacarura Santu Espiritupa munayninwan. 19Chaymi rimaynin Josëga Dios ningannuy ali rurag car, jinaman Mariata mana wanuchipäcunanta munarga pacaylapa ushacaruyta munara. 20Chaynuy pinsiayaptilanmi, José punuyaptin sueñuyninchru Diospita shamusha angelga cay nirura: “Davidpa castan José, ama piñäcuychu rimashay Mariawanga casaracuy. Payga Santu Espiritupa munayninwanmi pachrayog cayan. 21Gueshyacungasi olgo wamratam. Jinaman jutintam chrurapunqui Jesusta. Chaynuy jutin canga juchacunapita perdonarcur runancunata salvanan captinmi” nira. 22Lapan caycuna ruracara Diospa unay willacugnin cay ningan ruracänanpagmi: 23“Mana olgo regueg jipashmi pachrayog ricacunga, jinaman gueshyacunga juc olgo wamratam. Nätan jutintam chrurapunga Emanuelta”. (‘Emanuel’ ninanga ‘Diosga cayan noganchiwan’ ninanmi.) 24Chaura Josëga punuyanganpita riccharamurga Diospa angelnin ningannuylam Mariawan casararura. 25Nätan wamra näcimungancamaga Mariawan Josëga manam parëju punupäcuraragchu. Chauraga nä wamra näciruptinga jutinta chrurapura Jesustam.
Copyright
Learn More


text:
Hechos 23Mushuj Testamento Diospaj Shimi (MTDS)
23 Pabloca, chai tucui tandanacushca mandajcunata ricurashpami:
–Huauquicuna, ñucaca cunancamami Taita Diospaj ñaupajpica alli shunguhuan causacuni– nirca.
2 Chashna nijpi curacunata mandaj Ananiasca, Pablopaj c'uchupi shayacujcunataca:
–Chai runata shimipi huajtaichij– nishpami mandarca.
3 Shina nijpi Pabloca:
–¡Canca, yurajyachishca pata shinallami cangui! Chaimanta, Taita Diosmi canta huajtanga. Canca, Mandashcapi nishca shina rurangapajmari tiyacungui. Ñucata huajtachun nishpaca, Mandashcatamari p'aquicungui– nircami.
4 Pablo chashna nijpica, chaipi cajcunaca:
–¿Chashnachu Taita Dios agllashca jatun curataca c'ariyangui?– nircacunami.
5 Paicuna chashna nijpi, Pabloca:
–Huauquicuna, ñucaca curacunata mandaj cura cashcataca manamari yachashcanichu. Quillcashcapipish: “Cambaj llajtapi mandajtaca, ama ima millaita rimangui” ninmi– nircami.
6 Pabloca, chai tandanacushca mandajcunataca, shujcunaca saduceocuna, shujcunaca fariseocuna cashcatami ricurca. Chaimantami, sinchita cashna nirca:
–Huauquicuna, ñucaca fariseo yayamanta huacharishca fariseomi cani. Chashna fariseo cashpami, huañushcacuna causarinata crini. Chaillamantami, ñucataca juchachicuncuna– nircami.
7 Chashna nijta uyashcahuanmi fariseocunahuan, saduceocunahuan p'iñanacushpa chai tandanacuimanta raquirircacuna. 8 (Saduceocunaca huañushcacuna causarinatapish, angelcuna tiyashcatapish, ima espiritucuna tiyashcatapish mana crincunachu. Cutin fariseocunaca chai tucui tiyashcatami crincuna).
9 Chai tandanacushcacunaca, sinchita caparinacushpami rimanacurcacuna. Mandashcata yachachij fariseocunaca, p'iñarishpa jatarishpami:
–Cai runaca, ima mana allita mana rurashcachu, ¿imatataj juchachishunpish? Ima espíritu cashpa, ángel cashpapish paihuan rimarcallatajchari. Chaillamantaca ama Taita Diosta p'iñachishunchijchu– nircacuna.
10 Chaimantaca, chai tucui tandanacushcacuna mana jahuallata p'iñanacui callarijpimi, huaranga soldadocunata mandajca, ‘Cunantajca, Pablotaca ñutungacunallapishmi’ yuyashpa mancharirca. Chaimantami Pablotaca, chai tandanacushcacunapaj chaupimanta llujshichishpa, soldadocunapaj huasiman pushachun, soldadocunata cayaj cacharca.
11 Apunchij Jesusca, chai tuta ricurishpami: «¡Pablo, ama manchaichu! Cai Jerusalenpi ñucamanta huillashca shinallatajmi, Romapipish huillagrina cangui» nirca.
Pablotaca huañuchinatatajmi yuyarishcacuna
12 Chai cayandij tutamantatami maijan judiocunaca, Pablota huañuchinataj tucushpaca: “Diospish ricucunmi, Pablota huañuchingacamaca manataj micushunchu, manataj ubyashunchu” nishpa, shuj yuyailla tucurcacuna. 13 Chuscu chunga yalli runacunami, chashna ninacurcacuna. 14 Paicunaca pushaj curacunapajman, cunaj yuyajcunapajman rishpami cashna nircacuna:
–‘Diospish ricucunmi, Pablota ñucanchij huañuchingacamaca, imata mana micushunchu’ ninacushpa, shuj yuyailla tucurcanchij. 15 Cunanca cancuna huaranga soldadocunata mandajtaca, tandanacushca mandajcunahuan tucushpa cashna nigrichij: “Pablota ashtahuan alli tapungapaj, caya ñucanchij ñaupajman pushamui” nij tucuichij. Ñucanchijca pai manaraj chayamujpi, ñanpi chapashpa huañuchishunllami– nircacunami.
16 Chashna ninacucujtaca, Pablopaj panipaj churi uyashpami, soldadocuna tiyana huasipi Pabloman huillagrirca. 17 Pabloca, huambra huillashcata uyashcahuanmi, patsaj soldadocunata mandajcunamanta shujta cayashpaca:
–Cai huambrata, huaranga soldadocunata mandajpajman pushapai. Paimi imatatajshi huillaj shamushca– nirca.
18 Shina nijpica, patsaj soldadocunata mandajca, huaranga soldadocunata mandajpajman chai huambrata pushashpami:
–Preźu tiyacuj Pablomi ñucata cayashpa, cai huambrahuan quiquinpajman cachan. Quiquinmanmi imatatajshi huillaj shamun– nirca.
19 Chai mandajca, huambrata maquimanta paillata chainijman pushashpami:
–¿Imatataj huillasha ningui?– nishpa tapurca.
20 Shina nijpi chai huambraca, cashnami nirca:
–Judiocunaca, ashtahuan alli tapushun nij tucushpami, tandanacushca mandajcunapajman Pablota llujshichichun mañangapaj quiquinpajman shamugrincuna. 21 Paicuna chashna nijpica, pajta cringuiman. Chuscu chunga yalli runacunamari, pacalla chapacuncuna. Paicunaca: “Diospish ricucunmi, Pablota huañuchingacama imata mana micushunchu, imata mana ubyashunchu” ninacurcamari. Quiquin imata nijllatamari shuyacuncuna– nircami.
22 Chashna huillajpica, mandajca chai huambrataca:
–Caipi ñucaman huillashcataca, pajta piman huillanguiman– nishpami cacharca.
Pablotaca Mandaj Felixpajmanmi cachashca
23 Huaranga soldadocunata mandajca, patsaj soldadocunata mandajcunamanta ishquita cayashpami, cashna nirca:
–Cunantaj iscun horas tutata Cesareaman richun, chaquillahuan purij ishqui patsaj soldadocunata, caballopi rij canchis chunga soldadocunata, lanzayuj ishqui patsaj soldadocunata tandachinguichij. 24 Pablotapish, caballopi tiyachishpa, mandaj Felixpajmanca alli chayachigringuichij– nircami.
25 Shuj quillcatapish, cashna nishpa quillcashpami cacharca:
26 “Claudio Lisiasmi, tucuicuna alli nishca, quiquin mandaj Felixta ‘¿Allillachu cangui?’ nipani.
27 Cai runataca, judiocuna japishpa huañuchicujpimi, ñucaca pai romano cashcata yachashpa, ñuca soldadocunahuan mitsashpa quichurcani. 28 Chaimantaca, paita imamanta juchachicushcata yachangapajmi, tandanacushca mandajcunapajman pusharcani. 29 Paicunapaj ñaupajpi tapujpica, paicunapaj mandashcata p'aquishcallatami juchachicushcacuna carca. Ñucapica, paitaca imamanta mana huañuchipajchu, preźullapish mana tiyacuna canchu. 30 Judiocuna cai runata huañuchishun nishcata yachashpami, quiquinpajman cachani. Paita juchachicujcunatapish, ima juchachinata charishpaca, quiquinpaj ñaupajpi huillagrichun nircanimi. Sumajta causapangui” nishpami quillcarca.
31 Soldadocunaca, paicunata mandashca shinallatajmi, chai tutallataj Pablotaca, Antípatris pueblocama pusharcacuna. 32 Cayandij punllaca, chaquillahuan purij soldadocunaca, caballopi tiyarishca soldadocunallata Pablohuan cachashpami, paicuna tiyana huasiman tigrarcacuna. 33 Pablohuan rij soldadocuna Cesareaman chayashpaca, quillcataraj chai mandajman cushpami, Pablotapish paipaj ñaupajman chayachircacuna. 34 Quillcata reźashpaca, chai mandajca:
–¿Canca maimantataj cangui?– nishpa tapujpi, Pabloca:
–Ñucaca, Cilicia llajtamantami cani– nirca.
35 Chashna nijpica: «Shinashpaca canta juchachijcuna shamujpimi, can imata nisha nishcata uyasha» nishpami, soldadocuna alli ricuchun, Herodespaj jatun huasipi churachirca.


text:
1Tukuy sonqoywan kuyasqay Gayo, cheqaptapuni kuyaqniki ñoqa anciano Juanmi qellqamuyki. 2Kuyasqay Gayo, Diosninchiktam mañakuchkani allinlla kawsakusqaykiman hina tukuy imapipas allinlla kanaykipaq hinaspa sanolla kanaykipaq. 3Cheqap yachachikuykunaman hina kawsasqaykimantam iñiqmasinchikkuna hamuspa willawarqa chaymi llumpa-llumpayta kusikurqani. 4Iñichisqaykuna cheqap kaqpi kawsasqanmanta uyarispaymi ñoqaqa ancha-anchata kusikuni. 5Kuyasqay wawqelláy, allintapunim rurachkanki iñiqmasinchikkunata yanapaspaykiqa, aswan allintaraqmi rurachkanki forastero kaptinkuqa. 6Paykunaqa iñiqkunapa huñunakuyninpim kuyakuynikimanta willakurqaku. Diosninchikpa agradonpaqmi rurachkanki viajanankupaq imawanpas yanapaykuspaykiqa. 7Paykunaqa Jesucristomanta willakustinmi purichkanku, Diospi mana iñiqkunamantaqa ima yanapakuytapas manam chaskiyta munankuchu. 8Ñoqanchikmi paykunataqa yanapananchik cheqap willakuypi llamkaqmasin kananchikpaq. 9Apachimurqanim huk cartata chaypi iñiqkunaman, ichaqa Diotrefesmi mana caso-preciotapas churanchu iñiqkunapa cabecillan kayta munaruspan. 10Chaymi rispayqa payta qaqchasaq contraykupi imaymana rimasqanmanta. Rimasqanwanpas mana saksaspanmi watukuq riq iñiqkunatapas mana chaskiykunchu hinaspam samaykachiy munaqkunatapas harkakuspanraq qarqon huñunakuymanta. 11Kuyasqay wawqelláy, qamqa amayá mana allin rurasqantaqa qatipakuychu, rurayqa allin kaqkunatayá. Allin ruraqkunaqa Diosmantam, mana allin ruraqkunam ichaqa Diostaqa mana reqsinkuchu. 12Lliwmi Demetriomanta allinta rimanku, kikinpa vidanmi qawachikun Diospa munasqanman hina kawsasqanta, ñoqaykupas paymantaqa allintamá rimaniku, yachasqaykichikpi hinapas ñoqaykuqa cheqap rimaqmi kaniku. 13Achkam qanman imapas nimunay karqa, ichaqa manam cartallawanqa lliwtaqa nimuykimanchu 14chaymi qanwan chaylla tupaykuyta munachkani parlananchikpaq. 15Qamñayá allinlla. Amistadnikikunam saludaykamusunki. Amistadninchikkunatayá sapakamata saludaykuy.
Copyright
Learn More


text:
1Iskaykaq watapi kamachikushaspanmi Nabucodonosorqa mosqokurqan, hinaspan hawapi-ukhupi sonqoyoq karqan, manañataq puñuypas aysarqanchu. 2Chaymi reyqa waqyachimurqan yachayniyoqkunata, watuqkunata, layqakunata, ch'askata qhawaspa watuqkunatawan, mosqokusqanta payman sut'inchanankupaq. Paykunan hamuspa reypa ñawpaqenpi sayaykurqanku. 3Reytaq paykunata nirqan: –Mosqokusqaymantan, hawapi-ukhupi sonqoyoq kashani, chay mosqokusqaytan yachayta munashani, nispa. 4Hinan ch'askata qhawaspa watuqkuna arameo rimaypi reyta rimapayarqanku: –¡Wiñaypaq reyqa kawsachun! Mosqokusqaykita kamachiykikunaman willawayku, ñoqaykutaq imachus kasqanta sut'inchapusqaykiku, nispa. 5Reytaq paykunata nirqan: –Allintañan yuyaykuni, manachus mosqokusqayta willawankichis, imachus kasqantapas manachus sut'inchapuwankichis chayqa, kuchurqarisqan kankichis, wasiykichispas thunisqan kanqa. 6Ichaqa mosqokusqaytachus willawaspaykichis sut'inchapuwankichis chayqa, qokuykunatan premiokunatawan qosqaykichis, anchatan hatunchasqaykichispas. Chhaynaqa, imatachus mosqokusqayta willawaychis sut'inchapuwaychistaq, nispa. 7Hinan paykunaqa huktawan nirqanku: –Mosqokusqaykita willawayku, ñoqaykutaq sut'inchasqata willasqaykiku, nispa. 8Reytaq paykunata nirqan: –Ñoqaqa reparashaykichispunin tiempo pasachiy munasqaykichista, yachankichisñan allintaña yuyaykusqayta. 9Manachus mosqokusqayta willawankichis chayqa, llapaykichispaqmi kaqkama muchuchiy kashan. Cheqaqtapunin rimanakushankichis llullakuspa q'otuwanaykichispaq, imapas kaqtin qollunanta suyaspaykichis. Chhaynaqa, mosqokusqayta willawaychis, ahinapin yachasaq sut'inchapuwayta atisqaykichista, nispa. 10Ch'askata qhawaspa watuqkunataq reyman kutichirqanku: –Manan kay pachapiqa runa kanchu reypa mañakusqanta sut'inchayta atinanpaq. Manallataqmi mayqen reypas, munayniyoqña atiyniyoqña kaspapas chay hinataqa tapurqanchu mayqen layqatapas, watuqtapas, ch'askata qhawaspa watuqtapas. 11Reypa mañakusqanqa sinchi sasan, manan pipas kanchu reypa chay mosqokusqanta sut'inchayta atinanpaq, aswanpas dioskunallan atinman, chaykunaqa manan runa ukhupichu tiyanku, nispa. 12Chaymi reyqa k'araktapuni phiñakurqan, hinaspan kamachikurqan Babilonia suyupi chay yachayniyoqkunata llapanta wañuchinankupaq. 13Yachayniyoqkunata wañuchinapaq kamachikuy simi unanchasqa kashaqtintaq, Danieltapas amigonkunatapas wañuchinankupaq maskharqanku. 14Reypa guardia capitannin Arioc Babiloniapi yachayniyoqkunata wañuchinanpaq lloqsiqtinmi, Danielqa payta yachaywan allin yuyaywan rimapayarqan: 15–¿Imanaqtinmi reyqa chay hina kamachikuyta usqhaylla kamachikun? nispa. Chaymi Ariocqa Danielman sut'inta willarqan. 16Hinan Danielqa reypata rispa valekurqan suyaykunanpaq, ahinapi reypa mosqokusqanta payman sut'inchananpaq. 17Hinaspan Danielqa wasinta ripuspa amigonkuna Ananiasman, Misaelman, Azariasmanwan chayta willamurqan. 18Hinaspan paykunata nirqan usqhaylla mañakunankupaq. Hanaq Pacha Diosqa khuyapayaspa reypa mosqokusqanta sut'inchananpaq. Ahinapi Danielpas amigonkunapas chay wakin Babilonia yachayniyoqkunawan kuska mana wañuchisqa kanankupaq. 19Hinan Diosqa rikhuriypi chay tuta Danielman reypa mosqokusqanta sut'incharqan, chaymi Danielqa Hanaq Pacha Diosta yupaychaspa 20nirqan: –Diospa sutinqa wiñay-wiñaypaq yupaychasqa kachun, payqa yachayniyoqmi atiyniyoqmi. 21Paymi tiempokunatapas mitakunatapas chayachimun, paymi reykunataqa wikch'unpas churanpas. Paymi yachayniyoqkunamanpas yachayta qon, yuyayniyoqkunamanpas yuyayta qon. 22Paymi sasa yachaykunatapas pakasqakunatapas sut'inchan, paymi imachus laqhayaqpi kaqtapas yachan, payqa k'anchaypin kashan. 23Ñawpa taytaykunaq Diosnin, qantan agradecekuykipas yupaychaykipas, yachaytan kallpatan qowarqanki. Kunanmi mañakamusqaykuta yachachiwanki, reypa mosqokusqantan rikuchiwankiku, nispa. 24Reyqa Arioctan kamachisqa Babiloniapi yachayniyoqkunata wañuchinanpaq, hinan Danielqa Ariocpata rispa nirqan: –Yachayniyoqkunataqa ama wañuchiychu, reyman pusaway, ñoqan paypa mosqokusqanta sut'inchapusaq, nispa. 25Hinaqtinmi Ariocqa Danielta reyman usqhaylla pusarqan, hinaspan reyta nirqan: –Judamanta apamusqakuna ukhupin huk qharita tarimuni, paymi mosqokusqaykita sut'inchapusunki, nispa. 26Hinan reyqa Beltsasar nisqa Danielta nirqan: –¿Atiwaqchu mosqokusqayta willawayta sut'inchapuwayta? nispa. 27Chaymi Danielqa reyta nirqan: –Reypa pakasqa yachay munasqantaqa yachayniyoqkunapas, watuqkunapas, layqakunapas, ch'askata qhawaspa watuqkunapas manan willayta atinkumanchu. 28Ichaqa pakasqa yachaykunata sut'inchaq Diosmi hanaq pachapi kashan, paymi willarqasunki qhepa p'unchaykunapi imaynachus kananta. Puñushaspa mosqoyniykipi rikusqaykikunatan willasqayki. 29Reyníy, puñunapi kashaspaykin yuyaykusqanki qhepa tiempopi imaynachus kananta, hinan pakasqa yachaykunata sut'inchaqqa imaynachus kananta rikuchirqasunki. 30Ñoqamantaq chay pakasqa yachayta Diosqa sut'inchawan, manan runamanta aswan yachayniyoq kasqayraykuchu, aswanpas qanman sut'inchasqata willanaypaqmi, sonqoykipi yuyaykusqaykikunata yachanaykipaqwanmi. 31Qanmi, reyníy, hatunkaray runa rikch'ay ruwasqata ñawpaqeykipi sayashaqta rikushasqanki, chayqa k'anchashaqtaq sinchi manchakuytaqmi karqan. 32Chaypa umanqa ch'uya qorimantan karqan, qhasqonwan makinkunawantaq qolqemanta, wiksanwan teqninkunawantaq broncemanta, 33chakankunan fierromanta, chakinkunataq wakin fierromanta wakintaq kanasqa t'urumanta. 34Qhawashaqtiykin huk ch'eqtasqa qaqa urmaykamurqan, ichaqa manan runaq ch'eqtasqanchu karqan, hinan fierroyoq kanasqa t'uruyoq chakinkunaman chayaspa ñut'urparirqan. 35Ñut'usqallataqmi karqan fierropas, kanasqa t'urupas, broncepas, qolqepas, qoripas. Hinan eray tiempopi ñut'u pajata hina wayraqa chaykunata phukurparirqan mana yupillankupas qhepanankama. Chay qaqataq teqsimuyuntinman hunt'aykuq orqo kapurqan. 36Chaymi chay mosqokusqaykiqa, kunantaq imachus kasqanta sut'inchapusqayki. 37Qanmi, reyníy, reykunaq reynin kanki. Hanaq Pacha Diosmi qorqasunki munaychakuyta, kamachikuyta, atiyta, hatunchasqa-kaytapas. 38Llapa runatapas uywakunatapas, phalaq animalkunatapas qanmanmi qorqasunki, tukuypi kamachikunaykipaqmi churarqasunki. Qanmi chay qori umaqa kanki. 39Qanpa qhepaykitan atiyniykimanta pisipacha atiyniyoq hatun suyu sayarimunqa. Hinamantataq bronce hina kinsakaq hatun suyu sayarimunqa, chay suyun kay pachantinta kamachinqa. 40Chay qhepatataq tawakaq hatun suyu fierro hina ch'ila kanqa. Imaynan fierroqa tukuyta p'akin ñut'un, ahinatan tukuy suyukunata p'akinqa ñut'unqa. 41Fierroyoq kanasqa t'uruyoq chakinkunata dedonkunata rikurqanki chayqa, t'aqanasqa suyun kanqa. Imaynan fierrota kanasqa t'urutawan chhaqrusqata rikurqanki hinan, chay suyuqa kallpayoq kashaspapas manan fierro hina kallpayoqchu kanqa. 42Chaki dedokuna fierroyoq kanasqa t'uruyoq kasqanrayku chay suyuqa wakin kallpasapa wakintaq pisi kallpayoq kanqa. 43Imaynan fierrota kanasqa t'urutawan chhaqrusqata rikurqanki, chay hinan casarakuy rimanakuykunawan huñukunqaku, ichaqa manan k'askanakunqakuchu, imaynan fierrowan kanasqa t'uruwan mana k'askanakunkuchu hinata. 44Chay reykuna kamachikushaqtinmi, Hanaq Pacha Diosqa mana hayk'aq thunikuq suyuta sayarichinqa, manataqmi wak suyuqa chayta kamachinqachu, aswanpas llapa suyukunatan ñut'uspa tukunqa, wiñaypaqtaq kanqapas. 45Rikurqankin mana runaq ch'eqtasqallan urmaykamuq qaqata, chay qaqan ñut'urqan fierrota, bronceta, kanasqa t'uruta, qolqeta, qoritawan. Chhaynatan Hatun Diosqa qanman rikuchirqasunki imaynachus qhepaman kananta. Mosqokusqaqa cheqaqmi, sut'inchasqapas cheqaqllataqmi, nispa. 46Hinaqtinmi rey Nabucodonosorqa qonqoriykukuspa Danielman pampakama k'umuykukurqan, hinaspan kamachikurqan sacrificiokunatapas payman haywanankupaq, inciensowanpas q'apachinankupaq. 47Hinaspataq Danielta nirqan: –Cheqaqtapunin Diosniykichisqa dioskunaq Diosnin, reykunaq Señornin, pakasqa yachaykunatapas sut'inchaq, atirqankin kay pakasqa yachayta sut'inchayta, nispa. 48Hinaspanmi reyqa Danielta qollana kamachikuqta churarqan, askhallaña qokuykunatapas qollarqantaq. Hinaspan payta churarqan, Babilonia provinciata kamachinanpaq, chay suyupi yachayniyoqkunaq qollanan kananpaqwan churarqan. 49Danielmi reyta valekurqan, chaymi reyqa Babilonia suyu kurak provinciapi kamachikuq kanankupaq churarqan Sadracta, Mesacta, Abed-negotawan. Danieltaq reypa kamachikunan wasipi wakin oficialninkunawan kasharqan.
Copyright
Learn More


text:
1Kuyasqay wawqe-panillaykuna, Señorninchikman hapipakuspaykichikyá takyaychik. Qamkuna qawaykuytam llumpayllataña munachkani, qamkunaqa huk hatun premio hinam kankichik ñoqapaq. 2Ruegakunim Evodiatawan Sintiqueta Señorninchikman iñiqkuna hina huk sonqolla kanankupaq. 3Llamkaqmasilláy, qamtañataqmi valekuyki chay paninchikkunata yanapaykunaykipaq. Paykunapas yanapaykuwarqakum Cristomanta allin noticiata willakuptiy, yanapaykuwarqataqmi Clementewan wakin llamkaqmasiykunapas. Paykunapa sutinqa qellqasqañam kachkan wiñay kawsay libropi. 4Señorninchikwan huklla kaspayá tukuy tiempo kusikuychik, huktawanraqmi nikichik: Kusikuychikyá, nispa. 5Lliw runakunawanyá reqsichikuychik kuyakuq sonqo kasqaykichikta. Señorninchikpa kutimunanqa hichpallañam kachkan. 6Amayá imamantapas afanakuychikchu, aswanqa orakuspaykichikyá lliwta Diosman willaychik hinaspayá payman graciasta qoychik. 7Hinaptinqa Diosninchikmi hawkayachisunkichik runakunapa mana entiendey atinan hawkayaywan. Chaynapim imamantapas mana preocupakunkichikchu nitaq llakikunkichikchu Jesucristowan huklla kasqaykichikrayku. 8Kunanñataqmi wawqe-panillaykuna, tukuykunaypaq nimuykichik: Manaraq imatapas rurachkaspaqa yuyaymanaychikyá imapas cheqap kaqpi, imapas respetanapaq kaqpi, imapas allin ruray kaqpi, imapas mana huchallichikuq kaqpi, imapas allin rimana kaqpi, imapas allin alabanapaq kaqpi. 9Ruraychikqa yachachisqayman kamachisqayman hinaspa uyariwaspaykichik qawawasqaykichikman hinayá, hinaptinqa waqaychawaqninchik Diosmi qamkunawan kanqa. 10Llumpayta kusikuspaymi Señorta yupaychachkani yanapawaspaykichik huktawan yuyariwasqaykichikmanta. Kaynata nispayqa piensachkani manam qonqaruwasqaykichiktañachu aswanqa yanapaykuwanaykichikpaq mana ima ruray atisqaykichiktam. 11Manataqmi rimachkaniqa muchusqaymantachu, ñoqaqa imapas kapuwaqllaywanmi contentakuni. 12Yachanim wakcha kayta chaynataq llapa imayoq kaytapas. Contentakunitaqmi saksasqa kaspaypas otaq yarqaymanta kaspaypas chaynataq imayoq kaspaypas otaq mana imayoq kaspaypas. 13Tukuy imataqa rurani Cristo kallpanchawaptillanmi. 14Chaywanpas allintapunim rurarqankichik sasachakuyniykunapi yanapaykuwaspaykichikqa. 15Yachasqaykichikpi hinapas Macedonia lawmanta lloqsispay Cristomanta allin noticiata chayraq willakuptiyqa Filipospi yachaq iñiqmasiykunallam ofrendaykichikwan yanapaykuwarqankichik, chaytaqa rurarqankichik willasqaymanta agradecekuwaspaykichikmi. 16Tesalonica llaqtapi kaptiypas iskay kimsa kutitam ofrendaykichikta apachimuwarqankichik imapas necesitasqaypaq. 17Chaynata nispayqa manam chaskiruyllatachu munachkani, aswanqa munachkani yanapaykuwasqaykichikmanta allin cosechata hina Dios premiasunaykichiktam. 18Ñoqaqa puchupuwanankamaraqmi allinsuta chaskiruni. Epafroditowan apachimuwasqaykichikwanmi kamaqña kapuwachkan, apachimuwasqaykichikqa karqa Diospaq miski asnaq ofrenda hinam hinaspa paypa agradonpaq kañasqa animal hinam. 19Diosniymi tukuy ima faltasusqaykichikta qosunkichik sinchi kapuqninman hina, chaytaqa qosunkichik ñoqanchikpaq Jesucristopa rurasqanraykullam. 20¡Dios Taytanchiktayá yupaychasun wiña-wiñaypaq! 21Jesucristopa sutinpiyá saludaykapuwaychik Diosninchikpi llapallan iñiqkunata. Saludaykamusunkichiktaqmi ñoqawan kaq wawqe-paninchikkunapas. 22Kay llaqtapi llapa iñiqkunapas saludaykamusunkichikmi, aswan mastaqa Rey Cesarpa wasinpi serviqkunam saludaykamusunkichik. 23Señorninchik Jesucristoyá favorecesunkichik vidaykichikpi.
Copyright
Learn More


text:
1Señor Diosmi llamiykuwarqan, hinan paypa Espiritunqa apawarqan askha tullukunawan hunt'a kashaq wayq'oman. 2Chaypin Señor Diosqa hinantin cheqasman tullukunaq kasqan wayq'opi pusaykachawarqan, pampapitaq rikurqani askhallaña mullpha tullukunata. 3Hinan Señor Diosqa tapuykuwarqan: –¿Qan, runaq churin, yachankichu kay tullukunaq kawsarinanta? nispa. Ñoqataq nirqani: –Qanllan yachanki, Apu Señor Diosníy, nispa. 4Chaymi payqa niwarqan: –Chay tullukunaman profetizaspa niy, ¡yaw, ch'aki tullukuna, uyariychis Señor Diospa siminta! 5Apu Señor Diosmi nisunkichis: Qankunamanmi qosqaykichis kawsay samayta, hinan kawsaripunkichis. 6Hank'ukunatan churasqaykichis, aychawanmi hunt'achisqaykichis, patanmantaqmi aycha qarawan churasqaykichis, hinaspan kawsay samayta qosqaykichis, qankunataq kawsarimpunkichis. Hinan reqsiwanqaku ñoqa Señor Diosqa kasqayta, nispa. 7Ñoqataq rimarqani paypa kamachiwasqanta hina, rimashaspaytaq chhaqaqaqaqta uyarirqani, pampa kuyuriymi karqan hinan ch'ulla-ch'ullamanta tullukuna huñuykunakurqan. 8Qhawashallaqtiymi hank'unkuna rikhurirqorqan, chaymantaqa aychañataq hunt'aykurqan, patanmantaq aycha qarawan qataykurqan, ichaqa manan kawsay samayniyoqraqchu karqanku. 9Hinan Señor Diosqa niwarqan: –Qan, runaq churin, profetizaspa kawsay samayta niy, Apu Señor Diosmi nin: Hamuy kawsay samay, kay pachaq tawantin ladomanta, hinaspa chay ayakunaq sonqonman phukuykuy kawsarinankupaq, nispa. 10Ñoqataq profetizarqani paypa kamachiwasqanman hina, hinan kawsay samayqa paykunaman haykurqan, paykunataq kawsarispa sayarirqanku, mana yupay atiy soldadokunataq kasqaku. 11Chaymi Señor Diosqa niwarqan: –Runaq churin, Israel llaqta runapas chay ch'aki tullu hinan. Paykunan ninku: Ñoqanchispa tullunchisqa ch'akillañan kashan, manan ima suyakuyninchispas kanñachu, hukpaqkama chinkasqa hinan kanchis, nispanku. 12Chayrayku, paykunata niy, Apu Señor Diosmi nin: Llaqtalláy, aya p'ampanaykichistan kicharisaq, hinaspan chaymanta horqomusqaykichis, hinaspataq Israel llaqtaman kutichipusqaykichis. 13Aya p'ampanaykichista kicharispa chaymanta horqomuqtiymi, qankunaqa reqsiwankichis ñoqa Señor Diosqa kasqayta. 14Ñoqan qankunaman kawsayniyta samaykusqaykichis, hinan qankunaqa kawsarinkichis, kikin hallp'aykichismantaqmi churaykapusqaykichis. Hinaqtinmi yachankichis ñoqa Señor Diospa rimasqayta hunt'asqaytapas. Ñoqa Señor Diosmi chayta nini, nispa. 15Señor Diosmi niwarqan: 16–Qan, runaq churin, hap'iy huk k'aspita, chaypitaq kay hinata qelqay: Uray ladopi kaq Judá suyu runakunapiwan, nispa niqta. Chaymanta hoqarillaytaq huk k'aspita, hinaspa chaypi qelqay: Wichay ladopi kaq Josepa miraynin Efraín suyu runakunapiwan, nispa niqta. 17Chaymantataq iskaynin k'aspikunata makiykipi ch'ulla k'aspita hinalla ch'antarqonki. 18Llaqtamasiyki runa: ¿Ima ninantan chay ruwasqayki nin? Willawayku, niqtintaq, 19paykunata niy, Apu Señor Diosmi nin: Josepa miraynin Efrainpa k'aspintan hap'isaq, hinaspan ch'antasaq Judapa k'aspintawan makiypi ch'ulla k'aspillaman tukuchinaypaq, nispa. 20Paykunaq rikushasqanmi makiykipi hap'inki chay qelqasqayki iskaynin k'aspita, 21ninkitaq, Apu Señor Diosmi nin: Israel runakunatan horqomusaq hinantin suyukunapi kasqanmanta, hinantinmantan huñurqamusaq hinaspan llaqtankuman kutichimpusaq. 22Israelpa orqonkunapin huk suyullaman paykunata tukuchisaq, hinan ch'ulla reyllayoq kanqaku, manan t'aqanasqachu kanqaku, manan iskay suyupaschu kanqaku. 23Manañan qhellichakunqachu millay mana chanin idolokunata yupaychaspanku, manan imaymana millay huchatapas ruwanqakuñachu. Ñoqan paykunata qespichisaq ñoqata wasanchawaspa huchallikusqankumanta, huchankumantapas ch'uyanchapusaqmi. Hinan paykuna llaqtay kanqa, ñoqataq Diosninku kasaq. 24Kamachiy Davidmi paykunaq reynin kanqa, llapankutan michinqa. Paykunaqa kamachikuy simiykunatan kasukunqaku, unanchasqay simiykunatapas hunt'anqakun. 25Tiyakapunqakutaqmi kamachiy Jacobman qosqay hallp'api. Maypichus ñawpa taytankupas tiyarqan chayllapipunin paykunapas, wawankupas, llapan mirayninkupas tiyakunqaku, kamachiy Davidllapunitaqmi kamachiqninkupas kanqa. 26Paykunawanmi rimanakusaq, thak-kayllapi kawsaspa kanankupaq, chayqa wiñaypaq rimanakusqan kanqa. Takyachispaymi askhayachisaq, paykuna chawpipitaqmi ch'uya wasiyqa kallanqapuni. 27Paykuna ukhupin tiyakusaq, hinaspan Diosninku kasaq, paykunataq llaqtay kanqaku. 28Paykuna chawpipi ch'uya wasiyta wiñaypaq churaqtiymi, wakin suyukuna reqsiwanqaku Israelta ñoqapaq t'aqasqa kananpaq akllakusqayta, nispa.
Copyright
Learn More


text:
1Munasqay wawqe-panaykuna, kaytawanqa iskay cartatañan qankunaman qelqamuykichis. Chay cartakunawanmi yuyarichispa chanin yuyayniykichis rikch'arichiyta munani. 2Ch'uya profetakunaq ñawpaqtaña rimasqanku simikunata yuyariychis, Qespichiqninchis Señorpa kamachikusqanta, apostolkunaq yachachisqasuykichistapas yuyarillaychistaq. 3Chaywanpas ñawpaqtaqa kaytaraq yachaychis: Qhepa p'unchaykunapin millay asipayakuqkuna hamunqaku, kikinkuq millay munayninkuman hinataq kawsanqaku. 4Paykunan asikuspa ninqaku: Criston hamunanpaq prometewarqanchis, ¿maytaq hamunchu? Kurak taytakunaq wañukapusqanmantapachan lliw imaymanapas kaqllapuni kashan, imaynan kamay qallariymantaña karqan chay hinallapunin kashan, nispanku. 5Paykunaqa yanqan mana yachaqman tukunku, Diospa siminwan ñawpa tiempopi hanaq pacha ruwasqa kasqanta, hallp'a pachapas unu ukhumanta rikhurimusqanta unu patallapitaq kashasqantapas. 6Chay unullawantaqmi ñawpa tiempopi kaq hallp'a pachapas millp'usqa lliw tukukapurqan. 7Kunan kashaq hanaq pachawan kay pachawanmi ichaqa Diospa kikin siminwan ninapaq waqaychasqa kashan, hinaspan hatun taripay p'unchaypi ninawan ruphaykachisqa kanqa, Diosta mana manchakuq runakunaq muchunan chayamuqtin. 8Munasqa wawqe-panaykuna, yachallaychistaq kaytapas: Señorpaqqa huk p'unchaymi waranqa wata hina, waranqa watataqmi huk p'unchay hina. 9Señorqa manan prometesqantaqa asuchinchu, imaynan wakinkuna asuchinanpaq yuyanku hinataqa, aswanmi pacienciawan suyasunkichis, mana pitapas chinkananta munaspa, huchata saqespa payman llapa kutirikunankuta munaspa. 10Señorpa juzganan p'unchayqa qonqayllan chayamunqa, imaynan suwapas qonqaylla hamun hinata. Chay p'unchaymi hanaq pachaqa manchay kunununuywan tukukunqa, chaypi kaqkunapas lliw rawrarispa tukukunqa, kay pachapas chaypi lliw kaqkunapas ruphaykapunqa. 11Chay hinata tukuy ima kaqpas thunisqa p'uchukapunan kashaqtinqa, ¿imaynatataq kawsanaykichisri? Qankunaqa Dios sonqo purispan Diosllapaqña kawsanaykichis, 12Diospa p'unchaynin chayamunanta makillaña suyaspa. Chay p'unchaymi hanaq pachaqa ninawan kanaykusqa tukukapunqa, chaypi lliw kaqkunapas rawrarispan unuyapunqa. 13Ñoqanchismi ichaqa Diospa prometewasqanchis mosoq hanaq pachata mosoq hallp'a pachatawan suyashanchis, chaykunapiqa tukuy imapas chaninkaman kanqa. 14Chayrayku, munasqa wawqe-panaykuna, chaykunata suyakushaspaqa, tukuy imapipas k'uchilla kallpachakuychis mana qhelliyoq, mana anyaykuna, paywan thak-kaypi Diospa tarisqan kanaykichispaq. 15Yuyaychis Señorninchispa paciencianqa qespikunanchispaq kasqanta, imaynan munasqa wawqenchis Pablopas Diospa yachay qosqanwan qelqamurqasunkichis hina. 16Llapan cartankunapin payqa chaykunamanta rimapayarqasunkichis, wakin cartankunaña sasa entiendey karqan chaypas. Chay cartakunatan mana yachayniyoqkuna iñiyninkupi mana takyasqa kaqkuna q'ewinku, imaynan Diospa Simin Qelqapi wakin cheqaskunata q'ewinku hinata. Chay ruwasqankuwanmi paykunallataq chinkayman ripunqaku. 17Chayrayku, munasqa wawqe-panaykuna, ñawpaqmantaña chaykunata yachashaspaqa makilla cuidakuychis, paqtan mana chanin runakunaq pantachisqan kawaqchis, hinaspa allin takyasqa kashaspaykichispas urmawaqchis. 18Aswanpas Qespichiqninchis Señor Jesucristoq munakuyninpi wiñaychis, astawantaq paytaqa reqsiychis. ¡Pay hatunchasqa kachun kunanpas wiñay-wiñaykamapas! Amén.
Copyright
Learn More


text:
1Ch'akiriykapusqan hawataq Señor Diosqa Jeremiasta rimapayarqan: 2Judá suyun llakikuymanta waqaykushan, llaqtankunapas pasaqtan phutikushan. Runakunapas llakikuymantan pituchakushan, Jerusalenpas nanaymantan qapariykamushan. 3Qhapaq runakunapas kamachinkutan unuman kachanku, paykunan p'uytukunaman rispa mana tarimunkuchu, ch'usaq p'uyñuntinmi kutirimunku, sinchi khuyay llakisqataq, p'enqasqataq umankutapas llakikuymanta pakaykukuspa. 4Chakra llank'aqkunapas kallpa wañuymi kanku, umankutapas llakikuymantan qatakunku, mana para chayaqtin, hallp'apas ch'akispa k'akapusqanmanta. 5Campopi tarukakunapas qholla uñankutan wikch'ukapunku, mikhunankupaq mana q'achu kapuqtin. 6K'ita asnokunapas orqo patakunapin sayarayanku, wayrallatañan chacalkuna hina muskhinku, ñawinkupas ayphayaykapushanñan, mikhunankupaq pasto mana kaqtin, nispa. 7Llaqtataq Señor Diosta nirqan: Señor Diosniyku, hinaña huchayku contraykupi rimarin chaypas, imallapipas yanapawaykupuni sutiykita yupaychanaykupaq. Askha kutipin qanmanta t'aqarikurqayku, contraykitapunin huchallikurqayku. 8Qanllan Israelpa hap'ipakunanqa kanki, llakikuy p'unchaypipas qespichiqniykun kanki, ¿imanaqtinmi mana reqsisqa runa hina kanki? ¿Imanaqtinmi purikuq runa qorpachakuq hinalla kanki? 9¿Imanaqtinmi mancharisqa runa hinalla kanki? ¿Imanaqtinmi allin qhari kashaspa mana yanapaykukuq hina kanki? Chaywanpas, Señor Diosniyku, chawpiykupipunin kashanki, llapa runan yachanku llaqtayki kasqaykuta. ¡Amapuni saqerpariwaykuchu! nispa. 10Kay llaqtamantan Señor Diosqa nin: Paykunan mana cuidakuspa hinantin phawaykachayta munakapurqanku, chayraykun paykunataqa mana chaskisaqchu. Kunantaqmi huchankumanta yuyarispa paykunata muchuchisaq, nispa. 11Señor Diosmi niwarqan: Ama mañakamuwaychu kay llaqtaq allin kananpaqqa. 12Hinaña ayunashanku chaypas, mañakusqankutaqa manan uyarisaqchu, ruphachina sacrificiotaña ruru ofrendataña haywamuwanqaku chaypas, manan chaskisaqchu. Paykunataqa wañuchisaqmi maqanakuywan, yarqaywan, onqoypiwan, nispa. 13Ñoqataq kutichirqani, ¡Señor Diosníy, qhawariyyá! Profetakunaqa nishallankupunin, Señor Diosmi nin: Manan kanqachu maqanakuypas yarqaypas, aswanmi thak-kayllapi kakunkichis, nispa. 14Chaymi Señor Diosqa kutichimuwarqan: Arí, profetakunaqa chay hinata sutiypi nispankuqa llullakushankun. Ñoqaqa manan hayk'aqpas paykunataqa kachamurqanichu, manataqmi willaqtapas churarqanichu, manapunin rimapayallarqanipaschu. Rikhuriymanta rimasqankuqa yanqa q'otullan, paykuna kikinkumanta watupakusqallankun, sonqonkumanta horqokuspa rimasqallankun. 15Chaymi ñoqa Señor Diosqa paykunamanta nini: Yanqan sutiypi rimaq churakunku mana ñoqa kamachishaqtiy. Ninkuraqtaq: Manan kay llaqtapi kanqachu maqanakuypas yarqaypas, nispanku. Chay rimaq profetakunan wañuranqaku maqanakuypi yarqaypiwan. 16Paykunaq rimapayasqanku llaqtapas wañurallanqataqmi maqanakuypi yarqaypiwan warmintin wawakunantin, ayankutaq Jerusalén callekunapi wikch'u-wikch'u kanqa, manataq pillapas kanqachu paykunata p'ampaykuq. Chaykunawanmi kutichisaq mana chanin kasqankumanta, nispa. 17Nillawarqantaq, llaqtayta niy: Ñawiymanta waqay phawamuchun, tuta-p'unchay ama thanispa, munasqay llaqtaypa manchakuy hatun llakikuyninmanta, khuyay manchana k'irinmantawan. 18Hawaman lloqsispaypas, hatun maqanakuypi wañuqpa ayallantan rikushani. Llaqtaman haykuspaypas yarqaymanta wañuqpa ayallantan rikushani. Profetakunapas sacerdotekunapas wak llaqtakunapin purinku, manataq imatapas yachankuchu, nispa. 19Llaqtataq nirqan: Señor Diosnillayku, ¿Judataqa pasaqtapunichu wikch'upurqanki? ¿Sión llaqtataqa cheqnikunkipunichu? ¿Imanaqtinmi k'iriwarqankiku mana hampiy atiyta? Allillan kanaykutan suyakusharqayku, manataq ima allinpas kawankuchu. Qhalilla kanaykutan suyakusharqayku, manchapakuyllapitaq kashayku. 20Señor Diosnillayku, millay ruwasqaykutan willakamuykiku, ñawpa taytaykuq huchallikusqantan reqsikuyku, qan contrapunin huchata ruwarqayku. 21Sutiyki yupaychasqa kananpaq amapuni wikch'uwaykuchu, ama pisichaychu ch'uya wasiykipi kaq qhapaq tiyanaykita. Yuyariy ñoqaykuwan rimanakusqaykita, amapuni mana hunt'aqqa kaychu. 22¿Idolokunamantari kanchu mayqellanpas para chayachiy atiq? ¿Hanaq pachari payllamantachu parata parachimun? Señor Diosnillayku, qanmi kanki parachimuqqa, qanpunin kanki tukuy chaykuna ruwaqqa, chayraykun qanllapi suyakuyku, nispa.
Copyright
Learn More


text:
1Kayqa Jesucristoj sut'inchasqan, mayqentachus Dios Tata Payman qorqa kamachisninman rejsichinampaj imaschus usqhayta junt'akunan kasqanta. Payqa angelninnejta chay imastaqa kamachin Juanman rejsicherqa. 2Juanqa testigo jina willarqa chay tukuy imata rikusqanmanta, Diospa palabranmanta, Jesucristoj willasqanmantawan. 3Kusikuyniyojmin pichus kay sut'inchaypa nisqasninta leejqa; kusikuyniyojmin kanku pikunachus chayta uyarinku, chay qhelqasqa imastataj kasunku, imaraykuchus chay p'unchayqa qayllapiña kashan. 4Noqa, Juan, kayta qhelqamuni Asiapi kaj qanchis iglesiasman: Diospa qhasilla k'acha yanapaynin, sonqo tiyaykuytaj qankunawan kachun, pimantachus kunan kashan, karqataj, jamonqataj, chaymanta, qanchis espiritusmantawan, pikunachus Diospa kamachina tiyanampa ñawpaqempi kashanku, chaykunamanta, 5jinallataj Jesucristomantapis, pichus cheqanta willaj testigo, junt'ajtaj, wañusqasmanta ñawpaj kaj kawsarimpoj, kay pachapi kaj reyespa kamachejnintaj. Payqa munakuwarqanchej, yawarninwantaj mayllawarqanchej juchasninchejmanta. 6Cristoqa noqanchejmanta uj reinota ruwarqa, sacerdotestataj Paypa Tatan Diosta sirvinanchejpaj. Paypaj jatunchasqa kay, atiytaj kachun wiñay, wiñaynintimpaj. Ajina kachun. 7Qhawaychej, Cristoqa phuyuspi jamushan. Tukuy runasqa Payta rikonqanku, jinallataj Payta t'ojsejkunapis. Kay pachapi kaj chhika runastaj Payrayku manchayta waqanqanku. Arí, ajina kachun. 8Noqa kani Tukuy Imaj Qallariynin, Tukukuynintaj, nispa nin Tukuy Atiyniyoj Señor Dios, pichus kunan kashan, karqataj, jamonqataj, chay. 9Noqa Juan, hermanoykichej, ñak'ariypi Jesucristollawampuni qankunawan khuska mana sayk'uspa kani jinallataj reinopipis. Noqaqa Patmos nisqa churupi kasharqani Diospa palabranmanta, Jesucristomantawan willasqayrayku. 10Uj kuti Señorpa p'unchaynimpi, Espiritupi kashaspa, qhepaymanta uj sinch'ita parlamojta uyarerqani cornetaj waqayninta jina. 11Nerqataj: Imatachus rikusqaykita uj k'uyuna libropi qhelqay, chaytataj Asiapi kaj kay qanchis iglesiasman apachiy: Efesoman, Esmirnaman, Pergamoman, Tiatiraman, Sardisman, Filadelfiaman, Laodiceaman ima. 12Parlamuwajta rikunaypaj kutirikorqani; kutirikuspataj, qanchis qori k'anchachinasta rikorqani. 13Chay qanchis k'anchachinas chawpimpitaj Runaj Churinman rijch'akojta rikorqani, qhoysu p'achayojta, pechompitaj qori chumpiwan chumpisqata. 14Umanwan, chujchanwan yuraj millma jina rit'i karqa, ñawisnintaj nina larway jina karqa. 15Chakisnenqa llosq'ochasqa lliphipej bronceman rijch'akorqa, k'ajashaj hornopi jina, parlasqampis ashkha yakuspa sonasqan jina uyarikorqa. 16Paña makimpi qanchis ch'askasta jap'isharqa, siminmantataj iskay filoyoj espada llojsimusharqa. Uyanqa karqa inti sinch'ita lliphipishaj jina. 17Payta rikuspa, noqa wañusqa jina chakisninman urmarqani. Paytajrí paña makinwan llankhaykuwaspa, niwarqa: Ama mancharikuychu. Noqa kani Ñawpaj Kaj, Qhepa Kajtaj. 18Noqa kawsashani; wañusqa karqani, kunantajrí wiñay wiñaypaj kawsani. Wañuypa llavesninta, ukhu pachaj llavesnintawan Noqa jap'ishani. 19Qhelqay ari rikusqaykita kunan kaj imasmanta, qhepata kanqa, chay imasmantawan. 20Kay pakasqa yachayqa chay qanchis ch'askasmanta, paña makiypi rikusqayki chay qanchis k'anchachinasmantawanqa kay jina: Chay qanchis ch'askasqa qanchis iglesiaspa angelesnin kanku, chay qanchis k'anchachinas rikusqaykitaj qanchis iglesias kanku.
Copyright
Learn More


text:
1Chaura mandaj Pilato Jesústa sumaj wascachiran. 2Wascariycur murucucuna cashapita curünata pilltarcur, Jesúspa umanman jatiparan. Mandajpa punchunta-jina puca punchutapis ushtuparan. 3Asipänan cashpan niran: ‹‹Israel runacunapa mandajnin alli ricash caycullächun›› nir. Lajyar ushyaran. 4Runacunaman llucshircur, yapay mandaj Pilato niran: ‹‹Ima juchatapis Jesús mana aparicushachu. Caçhariycushun.›› 5Jinarcur casha curünan jatishta, puca punchushta Jesústa jurgamuran: ‹‹Cay runata mä, ricay›› nir. 6Jesústa ricar, mayur cüracunawan Tayta Diosninchipa wasinta täpajcuna ullgucurcuran: ‹‹Rusçhu wañuchicächun. Rusçhu wañuchicächun›› nir. Japarpaptin, mandaj Pilato niran: ‹‹Ricaptï, cay runa juchata mana aparicushachu. Wañuchiyta munar, quiquiquicuna imatapis ruracullay.›› 7Israel runacunana niran: ‹‹ ‹Tayta Diosninchipa Wawan cä› nishanpita wañunman. Moiséspa shiminta çharcunan.›› 8‹‹Tayta Diosninchipa Wawan cä›› nishanpita llapan runa ullguptin, mandaj Pilatupis mancharicäcuran. 9Chaymi dispächunman yaycurir, Jesústa tapuran: ‹‹¿Maypitataj caycanqui?›› nir. Paymi ichanga upällalla cacuran. 10Chaura mandaj Pilato niran: ‹‹Tapuycaptij, ¿manachu imatapis rimacunqui? Caçharinäpäpis, rusçhu wañuchishunayquipaj auninäpäpis maquïçhümi caycanqui.›› 11Jesúsna niran: ‹‹Llapantapis Tayta Diosninchi camacächin. Manchäga imata ruramänayquipäpis munayniqui mana canmanchu. Chaypis wañuyman jitarpamaj runa jatunpa juchata aparicusha.›› 12Mandaj Pilato imanayllapapis Jesústa caçhariyta munaran. Israel runacunam ichanga chigaypa japarparan: ‹‹Mandaj-tucur mandamajninchi Césarta pampaman çhurasha. Chaymi Jesústa caçharir, jampis mandamajninchi Césarta pampaman çhuranquipaj›› nir. 13Chaura dispächunpita mandaj Pilato Jesústa jurgamuran. Pusharan Gábbata läsaman. Mandajpa jamananman jamachiran. Hebreo rimayçhu: ‹‹Gábbata läsa›› ninanga: ‹‹Läja rumicunawan pirgasha›› ninanmi. 14Chay junaj Pascua fiestapa wispiran caran. Lasdüsi caran. Mandaj Pilatuna Israel runacunata niran: ‹‹Catay mandajniqui.›› 15Runacunana ullguran: ‹‹Wañuchun. Wañuchun. Rusçhu wañuchicächun›› nir. Mandaj Pilatuna niran: ‹‹¿Rasunpachu mandajniquita wañuchinäta munarcaycanqui?›› Chaura mayur cüracuna niran: ‹‹Mandamajninchiga Césarllam. Juc mana canchu.›› 16Chaura chaynuy niptin, Jesústa inçhigaran rusçhu wañuchinanpaj. 17Chaura rusnin matancashta ‹‹Calabïra›› nishan pataman Jesústa aparan. ‹‹Calabïra›› ninanta hebreo rimayçhu: ‹‹Gólgota›› nin. 18Pataman çhayaycachir, rusçhu wañuchiran. Ishcaj runatapis rusçhu wañuchiran: jucninta juc-caj lädunman, jucnintana juc-caj lädunman, Jesústana çhaupinçhu. 19Mandaj Pilato ruspa puntanman litrïruta çhurachiran: ‹‹Cay runa Nazaret marca Jesús, Israel runacunapa mandajnin›› nir. 20Marca washlällançhu captin, çhurachishan litrïruta achcaj runa ricäcuran. Hebreo rimayçhüpis, latín rimayçhüpis, griego rimayçhüpis isquirbiraycaran. 21Israel mayur cüracunam ichanga mandaj Pilatuta niran: ‹‹ ‹Israel runacunapa mandajnin› nir ama isquirbirächunchu. Manchäga: ‹Israel runacunapa mandajnin-tucun› nir isquirbirächun.›› 22Mandaj Pilatuna niran: ‹‹Isquirbishäta mana rucashächu.›› 23Rusman läbaycur, murucucuna Jesúspa jacunta çhuscuman raçhiran. Jucta-caman apacäriran. Müdanantam ichanga pampan mana captin, raçhiyta mana camäpacuranchu. 24Chaymi ninacuran: ‹‹Ama raçhishunchu. Manchäga surtita jitashun mayganinchisi apacunanchipaj.›› Chaynuypa Tayta Diosninchipa shimin çharcucächiran. Shiminçhu nin: ‹‹Müdanäta jiçhunacusha. Mayganpis müdanäta apacunanpäpis surtita jitasha.›› Nishannuylla murucucuna rasunpa ruraran. 25Rusçhu läbarashan lädullançhu Jesúspa mamanpis ñañantin ricaparcaycaran. Cleofáspa warmin Maríapis, Magdalena marcapita Maríapis ricaparcaycaran. 26Chaymi yaçhänacushan purïshijtawan mamanta ricärir, Jesús niran: ‹‹Mamallau mama, paymi wawayqui.›› 27Purïshijnintana niran: ‹‹Paymi mamayqui.›› Chaypita-pacha chay purïshijninga Jesúspa mamanta wasinman pushacuran ricananpaj. 28Chaypita Jesús yarparan: ‹‹Llapantana çharcushcä›› nir. Chaymi Tayta Diosninchipa shiminta çharcucächinanpaj niran: ‹‹Yacunaycä.›› 29Juc puyñuçhu shigui bïnu wiñaraycaran. Chaymi jirupa puntanman shaputa watarcur bïnuman ushmarcachir, Jesústa shuguchiran. 30Shugurcur, Jesús niran: ‹‹Llapanta çharcushcä.›› Chaynuy nir uysucäcur wañucäcuran. 31Waranin junaj diyawarda captin, Israel runacuna rusçhu wañushcuna läbaränanta mana munaranchu. Chay junajga Pascua fiestapis jallariycaran. Chaymi mandaj Pilatuta niran: ‹‹Juclla wañucunanpaj rusçhu läbarajcunapa çhancanta paquirachinquiman. Ruspita jurgachinquiman.›› 32Auniptin, murucucuna Jesúspa lädunçhu ishcaj läbaraj runapa çhancancunata paquipariran. 33Jesústam ichanga wañushta ricar, mana yataparanchu. Çhancantapis mana paquiparanchu. 34Juc murucum ichanga llicllacchun çhaquinpa tucsiriran. Tucsiriptin, yawarwan yaculla llucshimuran. 35Chaymi ñawïwan ricashäta willacü. Ricashäta rasunpa rimä Tayta Diosninchiman llapanchi sumaj yupachicunanchipaj. 36Llapanpis camacaran Tayta Diosninchipa shimin çharcucänanpaj. Shiminçhu nin: ‹‹Juc tullullantapis mana paquingachu.›› 37Jananmanpis nin: ‹‹Tucsishantapis runacuna ricanga.›› 38Chaypita Arimatea marca José mandaj Pilatuta mañacuran: ‹‹Jesústa pampachicushaj›› nir. Josépis Jesúspa purïshijnin caran. Ichanga mayur Israel-masincunata manchacushpan mana musyachicuranchu. Mañacuptin, mandaj Pilato auniran. Chaura Jesúspa ayanta pampananpaj José apacuran. 39Nicodemupis quimsa arüba aya chaquichicuna pirjümita apacurcur, aywäshiran. Nicodemuga ñaupata Jesúswan parlaj chacaypa aywarunaj. Apashan pirjümi caran mïrapita, áloipita. 40Israel runacuna pamparashan-jina Joséwan Nicodemo pirjümita murtäjiman piçhuriycur, ayata pituran. 41Jesústa rusçhu wañuchishan ñaupallançhu murupacuna çhacra caran. Chayllaçhu runa pampacunanpaj mushuj uçhcu caran. Pitapis manaraj pamparanrächu. 42Diyawarda junaj jallarinanpaj captin, chay uçhcullaman Jesústa pamparan.
Copyright
Learn More


text:
Wawra distritu
Wawra distritu (kastilla simipi: Distrito de Huaura) nisqaqa huk distritum Piruw mama llaqtapi, Lima suyupi , Wawra pruwinsyapi. Uma llaqtanqa Wawra llaqtam.
Yuyarina
Allpa saywachi[llamk'apuy | pukyuta llamk'apuy]
- Urqukuna:
- Quchakuna: Pasiphiku mama qucha
- Mayukuna: Wawra mayu (Río Huaura) - Supi mayu
Simikuna[llamk'apuy | pukyuta llamk'apuy]
Distritupiqa aswanta kastilla simitam rimanku.
/1 Rimaqkuna: 5 / 5+ wata
/2 Indihina simi: qhichwa simi, aymara simi, ashaninka simi icha huk indihina simi (mana hawa simi)
Pukyu: [1]
Distritupi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Wawra distritu.


text:
1Jesús chimanda pasaushcai, shu ñausa pagarij runara ricuca. 2Yachachishca runauna paita tapunauca: “Yachachij, ¿Pi ucharashcamanda cai runa ñausa pagarimuca, paillara, paihua yayauna ucharashcamanda?” 3Jesús cutipaca: “Mana pai ucharashcamanda, mana paihua yayauna ucharashcamanda ñausa pagarica. Shina tucuca Diospa ranaunara paihuajpi ricuchingaj. 4Ministirinmi ñucara cachamujpa ranaunara rangaj punzha ajllaira, Tuta shamujpi mana pihuas ushan tarabanara. 5Ñuca cai pachai tiaushca huraspi, cai pachamanda punzha ani. 6Casna rimasha, Jesús allpai tiucaca, tiucahua turura apiyachisha, ñausa runa ñahuii llutaca. 7Shina rasha, Jesús paita nica: “Ri, maillairi, Siloé yacui.” Cai ‘Siloé’ runa shimii ‘Cachashca’ nin. Shinajpi runa maillai rica, ricusha tigramuca. 8Paihua mayambi causajcuna, pai ñausa ashcara ricsijcunas ninauca: “Caiga, ¿manzhu mañasha tiaj runa?” 9Huaquinguna: “Paimi,” ninauca. Shujcuna, “Chi cuinta ricurin.” Pai quiquinllara: “Ñuca mani,” nica. 10Paita ninauca: “Camba ñahuiuna ¿imasna rasha pascarinauca?” 11Runa cutipasha nica: “Chi Jesús nishca runa turura rasha ñahuii llutaca. ‘SiIoema maillai ri,’ nihuaca. Ñuca ricani, maillacani, ricuj tucucani.” 12Shinajpi ninauca: “Pai ¿maibirairi?” Runa, “Mana yachanichu,” nisha cutipaca. 13Fariseogunama ñaupa ñausa aj runara pushanauca. 14Samana punzhai Jesús turura rasha paihua ñahuiunara pascaca. 15Fariseoguna cutillara paita tapunauca: “¿Imasna rashara ricuj tucucangui? Runa paigunara nica: “Ñahui ahuai turura llutaca, maillacani, ricuj tucuni.” 16Shinajpi fariseogunamanda huaquinguna ninauca: “Cai runa mana Diosmandachu, samana punzhara mana huacachin. Shujcuna ninauca: “¿Uchayuj runa imasna rasha cai munanaita ricurinaunara rangachu?” Parijumanda piñanausha rimananauca. 17Cutillara ñausa aj runara rimanauca: “Can ¿imara ningui paimanda, pai camba ñahuira pascajta? Runa cutipaca: “Pai Diosmanda rimajmi.” 18Judiuguna pai ñausa ashcara, ricuj tucushcaras mana quirinaucachu. Shinajpi ñahuira pascashca runa yayaunara cayanauca. 19Paigunara tapunauca: “¿Caichu canguna churi, ñausa pagarij nishca? ¿Imasna rasha cuna ricun?” 20Yayauna cutipasha ninauca: “Cai ñucanchi churi ashcaras yachanchi, pai ñausa pagarishcaras yachanchi. 21Imasna rasha cuna ricuj tucushcara mana yachanchichu. Pi paihua ñahuira pascashcaras mana yachanchichu. Pai iyaiyuj, paita tapuichi, paillara rimangami.” 22Yayauna casna ninauca judiugunara manzhashcamanda. Judiuguna ña rimanauca: “Maicans Jesús Mesíasmi nij, tandarina huasimanda ichui tucungami.” 23Chiraigumanda yayauna: “Iyaiyujmi,” ninauca, “paita tapuichi. 24Shinajpi ñausa aj runara cuti cayanauca. Paita ninauca: “Diosta alabairi, chi runa uchayuj ajta yachanchi.” 25Shinajpi ñausa aj runa cutipaca: “Uchayuj ashcara imaras mana yachanichu; caita yachani: ‘Ñuca ñausa acani, cuna ricuuni. ’ “ 26Fariseoguna cutillara runara ninauca: “¿Imara rarca canda? ¿Imasna rashara camba ñahuira pascaca?” 27Runa paigunara cutipasha: “Ña cangunara rimashcani,” nica, “uyanara mana munacanguichi. ¿Imarasha cuti uyanara munanguichi? ¿Cangunas shinallara pai yachachishca runauna tucunara munanguichi? 28Paita caminauca.”Can pai yachachishca runa angui, astaun ñucanchi Moisés yachachishca runaunami anchi. 29Dios Moisesta rimashcara yachanchi; randi cai runa maimanda ashcaras mana yachanchichu.” 30Runa cutipaca: “Sirtu pacha caita manzhanaitami, canguna pai ajta mana yachanguichi, shina ajllaira ñuca ñahuira pascahuashcami. 31Dios uchayujcunara mana uyanzhu, caita yachanchi; randi maicans Diosta manzhajpi, paihua munaira rajpi, Dios paita uyanmi. 32Callarimanda pacha mana uyarishcachu aca shu pagarishcamanda ñausa runa ñahuira pascangaj. 33Cai runa mana Diosmanda asha, mana imaras ranara ushanmachu.” 34Paita cutipasha ninauca: “Can uchai pagarimushcangui, ¿shinashallara ñucanchira yachachihuangui?” Shinajpi paita canzhama ichunauca. 35Jesús paita ichushcara uyasha, paita tupasha rimaca: “¿Diospa Churii quiringuichu?” 36Runa cutipaca: “¿Paiga pitairi, Señor, ñuca paita quiringaj?” 37Jesús nica: “Paita ricushcangui; canhua rimau paimi an.” 38Pai nica: “Señor, quirinimi,” Casna nisha Jesusta aduraca. 39Jesús nica: Ñuca taripangaj cai pachama shamucani, mana ricujcuna ricunauchu, ricujcunas ñausa tucunauchu.” 40Fariseogunamanda huaquinguna, paihua pariju tiajcuna, cai shimira uyasha, ninauca: “¿Ñucanchis shinallara ñausachu anchi?” 41Jesús nica: “Canguna ñausa asha, ucha illajcuna anguichima; randi cuna, ‘Ricunchimi,’ nisha, caimanda canguna ucha saquirin.”
Copyright
Learn More


text:
Hechos 1Mushuj Testamento Diospaj Shimi (MTDS)
Jesusca Diospaj Espiritutami cachashca
1 C'uyashca Teófilo, Jesús tucui imallata rurashcatapish, yachachishcatapish ñami sarunman punta quillcapi huillashpa cacharcani. 2 Jesusca, Paita jahua pachaman apana punllacamami, chai tucuitaca rurashca. Shinallataj jucha illaj Espíritu yuyaita cujpimi, huillagrichun Pai agllashpa mingashcacunatapish, imalla ruranata yachachishpa saquishca. 3 Paicunamanmi Jesusca, llaquita apashpa huañushca q'uipa causarishpaca, Pai causacushcatataj alli yachachun, chuscu chunga punllacama, cutin cutin ricurirca. Chai punllacunapica Dios mandacunmantapish ashtahuanmi yachachirca. 4 Paicunahuan tandalla cashparajmi cashna nishpa mandashca:
–Jerusalenmantaca, amaraj maiman ringuichijchu. Ñuca sarun huillashca shinallataj, ñuca Yaya cachasha nishca Paipaj Espíritu shamungacama, caipi shuyanguichijlla. 5 Juanca yacullahuanmi bautiźarca, ashtahuanpish cancunaca asha punllacuna q'uipaca, jucha illaj Espirituhuanmi bautiźashca canguichij– nircami.
6 Chashna nijpimi, chaipi tandanacushcacunaca:
–Apunchij Jesús, ¿cunanllatajchu cai llajtataca Israelcunallataj mandachun cugringui?– nishpa tapurcacuna.
7 Chashna nijpi, Jesusca cashnami nirca:
–Chaitaca, ñuca Yayallamari yachan. Cancunaca, ima huata, ima punlla Pai chaita ruranataca mana yachanachu canguichij. 8 Shina cajpipish jucha illaj Espíritu shamushpami, cancunamanca ñucamanta huillai tucunata cunga. Chaimantami Jerusalenpi, tucui Judeapi, tucui Samariapi, tucui caru llajtacunapipish ñucamanta huillagringuichij– nircami.
9 Chashna nishca q'uipami, paicuna ricucujpi, Jesustaca jahua pachaman huichi aparca. Chaimantaca, p'uyuhuan pacajpimi, ña mana ricui tucurcacuna. 10 Jesús chashna rijta paicuna huichilla ricuracujpica, yurajlla churanata churarishca ishqui runacunaca, ñapish paicunapaj ñaupajpi shayarircallami.
11 Paicunaca:
–Galilea runacuna, ¿ima nishpataj huichilla chaparacunguichijlla? Cancunapajmanta jahua pachaman apashca cai Jesusllatajmi tigramunga. Ima shinami rijta ricurcanguichij, chashnallatajmi tigramunga– nircacunami.
Matiastami Judaspaj randi agllashcacuna
12 Chai q'uipami Olivos urcumantaca, Jerusalenman tigramurcacuna. Chai urcuca, Jerusalenmantaca shuj kilómetro shinallapimi. 13 Ña Jerusalenman chayashpaca, paicuna poźacushca huasi altibajomanmi huichiyarcacuna. Paicunaca Pedro, Jacobo, Juan, Andrés, Felipe, Tomás, Bartolomé, Mateo, Alfeopaj churi Jacobo, Zelote nishca Simón, Jacobopaj huauqui Judaspishmi carcacuna. 14 Tucui paicunami huarmicunahuanpish, Jesuspaj mama Mariahuanpish, Paipaj huauquicunahuanpish, Diostaca tucui shunguhuan shuj yuyailla mañaracurcacuna.
15 Chai punllacunapi Jesusta crijcunaca, patsaj ishqui chunga shinami tandanacushca carca. Chaicunapaj chaupipimi, Pedroca shayarishpa cashna nirca: 16 «Huauquicuna, jucha illaj Espiritumi, Jesusta japinaman shamujcunata pushamuj Judasmantaca Davidta huillachishca. Chaica pajtanatajmi carca. 17 Judasca, ñucanchijpurami carca, ñucanchijhuanmi huillashpa purirca. 18 Chashna cashpapish pai millaita rurashpa chasquishca cullquihuanca, allpatami randirca. Chaillapitajmi uriman uma urmashpa, huijsa tugyajpi chunllullicunapish tucui tallirirca. 19 Tucui Jerusalenpi causajcuna chaita yachashpami, chai allpataca paicunapaj quiquin rimaipi, Acéldama shutita churarcacuna. (Acéldama nishcaca, “Yahuar Allpa” nisha ninmi). 20 Chashna tucunatami Salmos Libropica, cashna quillcashca:
“Pai causashca huasica shitashca saquirichun,
chai huasipica pi ama causachun” ninmi.
Shinallataj:
“Pai ruracushcataca shujtaj runa japichun” nicunpishmi.
21 Chaipi nicushca shinallataj Jesús ñucanchijhuan cajpiraj, punllanta ñucanchijhuan purij runacuna tiyanmi. 22 Paicunaca, Jesusta Juan bautiźashcamantapacha, Jesús jahua pachaman ringacamami ñucanchijhuan puricurcacuna. Jesús causarishcata ñucanchijhuan huillachunca, paicunamanta maijantapish shujta agllashunchij» nircami.
23 Pedro chashna nijpica, ishquitami ch'icanchircacuna. Shujtaca, Justo nishca José Barsabasta, caishujtaca Matiastami agllarcacuna. 24 Paicunamantami cashna mañarcacuna: «¡Mandaj Dioslla, Canmi tucuicunapaj shunguta rijsingui! Cunanca, cai ishquimanta maijantapish Can agllashcata ñucanchijman ricuchihuai. 25 Can agllashca runaca, huillagrichun Can mingashcata ñucanchijhuan rurachun. Judasca mana caźushcamantami, pai maiman rina cashcallamantaj rirca» nishpami mañarca.
26 Chashna mañashpa suerteta rurajpica, Matiaspajmi urmarca. Chaimantami Matiastaca, huillagrichun Jesús mingashca chunga shujcunahuan tandachircacuna.


text:
1Qankunapas, warmikuna, qosaykichista kasukuspa kawsaychis. Sichus qosaykichis Diospi mana creenchu chayqa, allin kawsasqaykichista rikuspankun, Diosmanta mana ni imatapas rimapayallashaqtiykichis, paykunapas Diospi creenkuman, 2ch'uya sonqoyoq hinallataq respetowan kawsasqaykichista rikusqankurayku. 3Saynaqa qankunaqa amayá piensaychis, runakuna qawasunaykichispaq sumaq kayllatachu, fino p'achakunawan p'acharukuyllapichu, chukchaykichistapas tukuy clase formapi ñaqch'akuspa arreglakullaypichu, nitaq qorimanta tukuy clase alajakunawan churarukuyllapichu. 4Aswanqa qankunapa sumaq kayniykichisqa sonqoykichis ukhumantanyá lloqsimuchun. Chaykunan sumaq llamp'u sonqoyoq kayqa, hinallataq khuyapayakuspa kawsaypas. Chay llamp'u sonqoyoq kaymi Diospa ñawpaqninpiqa ancha valorniyoq, hinallataq mana ni hayk'aq tukukuq ima. 5Saynatan ñawpaq tiempokunapipas Diospa munasqanman hina kawsaq warmikunaqa, Diospi anchata confiaspanku, qosankuta kasukuspa kawsaranku. 6Saynatan Sarapas qosan Abrahamta kasukuran. Hinaspan respetowan rikuspa, Abrahamtaqa niran: “Señorníy”, nispa. Saynallataqyá qankunapas, ama imatapas manchakuspaykichis, allin kaqkunata ruwaychis. Saynata ruwaspaykichismi, qankunaqa Abrahampa warmin Sara hina kankichis. 7Saynallataq qankunapas qosakuna, warmiykichiswan allinta entiendenakuspa yuyaypi kawsaychis. Yachaychisyá, paykunaqa p'akikuq vaso hina kasqankuta. Chaymi qankunaqa paykunata allinta cuidaspa, hinallataq respetaspa kawsanaykichis. Diosmi paykunamanpas prometeran wiña-wiñaypaq kawsayta qonanpaq. Sichus saynata kawsankichis chayqa, Diosmi qankunapa mañakusqaykichistapas uyarisunkichis. Mana saynata kawsaqtiykichisqa, manan uyarisunkichishchu. 8Qankunaqa llapallaykichisyá, anchata khuyanakuspa, huk sonqolla kawsaychis. Tukuy imata ruwanaykichispaqpas primertayá allinta acordaykuychis, saynapi ch'ulla runa hinalla kawsanaykichispaq. Qankunaqa llamp'u sonqoyá kaychis, hinallataq khuyapayakuq ima. 9Sichus pipas ima mana allintapas qankunapa contraykichispi ruwasuqtiykichisqa, amayá qankunapas kaqllatachu kutichiychis. Saynallataq pipas k'amisuqtiykichisqa, amallataqyá qankunapas k'amillaychistaqchu. Aswanqa chay runakunapaqyá Diosmanta mañapuychis, paykunata Dios aswan bendecinanpaq. Chaypaqmi Diosqa qankunata akllasurankichis, paymanta bendicionninkunata chashkinaykichispaq. 10Chaymi Bibliapipas khaynata nin: “Pipas sapa p'unchaw allinta kawsayta munaspaqa, hinallataq sumaq p'unchawkunatapas rikuyta munaspaqa, rimasqanta controlakuspayá, ama llullakuspachu runamasinkunamantaqa ima maltapas rimachun. 11Aswanqa mana allin ruwaykunata dejaspayá, imatapas allin kaqta ruwachun; hinaspa llapallan runamasinkunawan hawkalla kawsayta mashkachun. 12Diosqa cuidanmi allin kaqta ruwaq runakunataqa. Diosqa uyarinmi allin ruwaq runakunapa imapas mañakusqantaqa. Diosqa mana allinkunata ruwaq runakunapaqmi ichaqa phiñasqallaña kashan”, nispa 13Qankuna allin kaqkunallata ruwashaqtiykichisri, ¿pitaq qankunapa contraykichispiri ima mana allinkunatapas ruwanman? 14Ichaqa allin ruwasqaykichismanta ñak'arinkichis chayqa, mayna kusisqan kankichis. Saynaqa amayá qankunaqa sufrichisuqniykichis runakunataqa manchakuychishchu, nitaq hukmanyaychispashchu. 15Aswanqa Señorninchis Jesucristotayá sonqoykichispi adoraychis, Señorniykichis kasqanrayku. Hinaspa tukuy tiempopas listo kaychis, creesqaykichismanta pipas tapusuqtiykichisqa, llamp'u sonqowan, hinallataq respetowan allin clarota contestanaykichispaq. 16Hinaspapas qankunaqa allinta comportakuychis Jesucristopi creesqaykichisrayku, saynapi concienciaykichispas limpio kananpaq. Saynata comportakuqtiykichismi, contraykichispi rimaq runakunaqa, rimasqankumanta p'enqakunqaku. 17Sichus Dios munanman qankuna sufrinaykichista chayqa, aswanyá allin kaqkunata ruwaspa ñak'ariychis, mana allinkunata ruwaspa ñak'arinaykichismantaqa. 18Ichaqa Jesucristopas ch'ulla kutillan huchanchiskunarayku cruzpi chakatasqa wañuran. Payqa mana huchayoq kashaspanpas, ñak'arispan wañuran llapallan huchasapa runakunarayku, saynapi Diosman apawananchispaq. Jesucristotaqa cuerpollantan wañuchiranku; ichaqa Santo Espiritupa yanapayninwanmi kawsarinpuran. 19Chaymantan Jesucristoqa riran, Santo Espiritupa yanapayninwan, huchallankupi wañuq presochasqa kaq runakunapa almanman willamuq. 20Chay huchasapa runakunapa almankunaqa karan ñawpaq Noeypa tiemponpi Diosta mana kasukuq runakunapan. Paykunatan Diosqa suyaran, huchankumanta wanakuspa, payman kutirikunankuta. Ichaqa arcata Noé ruwashaqtinmi paykunaqa Diosta mana kasukurankuchu. Chaymi para-paramuspa kay pachapi unu hunt'aqtin wañuranku. Ichaqa arcaman haykuq pusaq runakunallan salvasqa karanku unupi wañunankumanta. 21Imaynatan Noeypa tiemponpipas unupi wañunankumanta pusaq runakuna salvasqa karanku, saynallataqmi Diosqa noqanchistapas salvawanchis, paypi allinta creespa, unupi bautizasqa kaqtinchis. Unupiqa bautizachikunchis, manan cuerponchis limpio kananpaqchu, aswanqa huchanchiskunamanta limpiasqa kasqanchista yachananchispaqmi. Diosqa salvawanchis Jesucristo wañusqanmanta kawsarinpusqanwanmi. 22Señorninchis Jesucristoqa kawsarimuspanmi, hanaq pacha cieloman ripuran. Hinaspan payqa Diospa phaña ladonpi tiyashan. Chaymantan kamachin llapallan angelkunatapas, atiyniyoq espiritukunatapas, hinallataq kamachiq espiritukunatapas.
Copyright
Learn More


text:
1Diospa churi Jesucristomanda quishpina shimiga casnami callarishca. 2Dios rimashcata ñaupa pasachic Isaias casnami quillcashca: Ñáuca shimita yachachic runata ñaupata cachauni can purina ñambita alichingahua. 3Paiga chaquishca pambaibi casna caparisha camachin: Dios cachashca quishpichic runaraicu shuc cusca ñambita rashcacuinta canguna causaita alichirichi nisha. 4Chasnacpi Juanga chaquishca pambai Dios rimashcata camachisha runagunata bautisara. Pai camachisha casna nira, Dios canguna juchagunata anchuchingahuaca canguna juchata rashcagunata llaquirisha saquichi, chihuasha bautisarichi nisha camachira. 5Judea provinciamandas Jerusalen llactamandahuas tucui runaguna Juanbagma shamunaura pai camachishcata uyangahua. Chita uyasha ñuca jucha rashcagunata saquinimi nicpi Juan chi Jordan nishca yacuibi bautisara. 6Juanga camello nishca carata churarisha huagra carahuan ananuc ara. Sacha mishquitas chilicshina ricuriccunatas micusha causac ara. 7Pai camachiusha casna rimara, Ñáucamanda huashalla shamungarauc runaga ñucamandas yali ushaiyuc man. Ñáucaga shuc mas pishi tarabac runacuinta mani. Chasna asha huascata pascangahuallas paihua zapatosta llucshichingahuas mana balicchani. 8Ñáuca cangunataga yacuhuanmi bautisauni, paiga cangunata Diospa Samaihuanmi bautisanga nira. 9Chi punzhagunai Juan Jordan yacuibi bautisaura. Chasna aushcai Jesus Galilea provincia Nazaret llactamanda llucshisha shamushcai Juan paita bautisara. 10Jesus yacumanda llucshiushcai jahuapacha pascarishcata ricura, Diospa Samai paihua jahuaibi shuc paloma uraicumushcacuinta tiyaric shamura. 11Chasnallata jahuapachamanda shuc shimi uyarira, Can ñuca llaquishca Churi mangui, can quishpichic tucuchun nisha ñuca canda cushihuan japirani nira. 12Chihuasha Diospa Samaiga ruyaguna illac chaquishca partima Jesusta apara. 13Chi pambai chuscu chunga (40) punzha tuputa supai paita pandachinata munasha camaura. Chibimi piña sacha aichaguna tiyanaura. Chibi Diospa angelguna paita cuiranaura. 14Chihuasha Juanda carcelbi tapanaura. Chi uras Jesus Galilea provinciama risha Diospa ali mandanamanda cuintasha paimi quishpichinata munan nishami cushi shimita yachachira. 15Casnami yachachira, Quishpina uras ña pactamushcami. Diospa ali mandanaga mayanyamushcami. Canguna juchata saquisha Dios quishpina shimita cadsusha causaichi nira. 16Galilea cucha mayanda Jesus puriusha yacu aichagunata japic ishcai (2) runagunata ricura. Chigunaga arami Simon paihua huauqui Andreshuan licata yacui shitaunaura. 17Paigunata ricusha rimara, Jacu ñucahuan catihuaichi. Canguna imasna yacu aichata japishcanguichi chicuintallata cunanmanda ñaupagma runagunata japicshina tucunguichi ñucamanda yachachisha. Chasna cangunata rashami. 18Chasna nicta uyasha chi ratullata licata saquisha Jesusta caticcuna tucunaura. 19Pai chinicshinai riushcai Zebedeoba churi Santiagota, paihua huauqui Juandi canuaibi licata alichiucunata ricura. 20Paigunata ricusha ñucahuan catihuaichi nisha rimaupi paiguna yayata tarabaccunatas canuaibi saquisha Jesusta caticcuna tucunaura. 21Chihuasha Capernaun nishca llactama rinaura. Samana punzhaibi israelguna tandarina huasibi Jesus yaicusha runagunata yachachira. 22Mana chi shuc Diospa shimita yachachiccunacuinta yachachirachu, randi Diospa Samai ushaihuanmi yachachiura. Pai rimashcata uyaucuna ashcata manzharinaura, maibita chi tucuita yachara, pai yachachinaga shuc tunu man nisha rimanacunaura. 23Chi tandarina huasillaita tiyaura shuc supai yaicushca runa. Pai caparingahua callarira casna nisha, 24Nazaretmanda Jesus, Ñáucanchimanda anchuri, ñucanchita ama quillachichu, ñucanchita huanchisha tucuchingahuachu shamurangui. Canda ricsinchimi, canga Dios anllasha cachashca ashami jucha illac runa angui nisha caparira. 25Chasna nicpi Jesus chi supaita sinzhita rimasha mandara, Chunlla ai, cai runa ucumanda llucshisha ri nira. 26Jesus mandashcata uyasha supai chi runata yapa cushpachisha, sinzhita caparisha, paimanda llucshisha rira. 27Chasna tucucpi chita ricuucuna yapa manzharisha paigunapura cuintanacunaura, Imasna ashata chasna riman. Jesusca shuc tunuta yachachic man, paihua shimiga ushayuc man, supaigunatas pai mandacpi paitaga cadsusha llucshinaunmi ninaura. 28Chimanda intiru Galilea llactagunaibi Jesusmanda cuintanacunaura. 29Chi israel tandarina huasimanda llucshisha Jesus Santiagondi Juandi rira Simon, Andres tiyashca huasima. 30Simonba huarmihua mama chibi ungushca siriura. Chasna acpi paimanda Jesusta cuintanaura. 31Jesus pai siriushcai risha paihua maquimanda japisha jatarichira. Chi ratullai aliyara. Aliyasha paigunata upichingahua callarira. 32Chi chishillaita israel samana punzha indi yaicuushcaibi tucui ungushcagunata, supai yaicushcagunatas Jesuspagma apamunaura janbichun nisha. 33Chi llactamanda yapa ashca runaguna mana cáilla chi huasi pungüi tandarinaura. 34Jesus ima tunu ungushcagunatas alichira, chasnallata runaguna ucumanda supaita llucshichisha callpachira. Supaigunaga Jesusta ricsinaurami, chasna agllaita Jesusca mana munarachu paimanda rimangahua. 35Cayandi gallo cantashcai Jesus jatarisha huasimanda llucshisha, runa illashca partima rira Yaya Dioshuan cuintangahua. 36Ñáa pai illacpi Simon paihuan tiyaucunandi Jesusta mascangahua rinaura. 37Mascasha tupanaura, tupasha paita rimanaura, Ashcagunami canda mascaunguna nisha. 38Chasna rimanaupi uyasha paigunata nira, Jacuichi shuc partima, mayanlla llactagunama. Ñáuca chi llactagunaibihuas yachachina mani. Chiraicumi cai pachama shamushcani nira. 39Chasna acpi puriura tucui Galilea llactagunata. Chibi auc israel tandarina huasigunai camachisha, runaguna ucumanda supaita llucshichisha puriura. 40Shuc punzha shuc lepra nishca sinzhi carachayuc runa Jesuspagma shamura. Paihuacpi cungurisha paita rugara, Can munashaga ñucata janbinata ushahuangui. 41Jesus paita llaquisha paihua maquihuan chi runata llangasha rimara, Munani, janbishca tucunguimi. 42Pai rimashcahuan cungaimanda tucui lepra chingarira, chi runa janbishca tucura. 43Chihuasha Jesus paita cachaura casna cunasha, 44Ama pitas cuintanguichu, can amu yuyallai charingui. Randi israel pagrihuagma risha camba aichata ricuchigri nira. Chasnallata tucui runaguna chita yachanauchun nishaga huañuc Moises mandashcatacuinta rasha pagrima cugringui camba aicha janbirishcamanda nira. 45Randi chi runa risha chunlla aunarandimandaga tucui runagunata chimanda cuintausha purira. Chiraicumanda Jesus llacta ucuma yaicunata mana usharachu, astahuanbas llacta canzhama huasi illashca partibi saquirira. Chasnacpi ashca runaguna tucui partimanda paihuagma rinaura.
Copyright
Learn More